text:
Meh ampir sarebu urang nu geus daftar tunggu teh, kitu oge teu kabehannana arek tandang makalangan di arena tanding. Da rereana mah niatna nongton wungkul najan kitu pastina bakal ngantay panjang pisan. Ngantay maruka leptop atawa hape BB nu dicekel sewang-sewangan di tempatna masing-masing. Aya anu di Cibiru, di Cicadas, di Ciamis, di Islamabad Pakistan malah di Leiden oge jeung di tempat2 sejenna. Komo isuk2 jeung beurang mah...nu di kampus UPI, cenah para mahasiswa sastra Sunda diwajibkeun. Sakali mangsa, para patandang anu biasana dina sapoe teh ukur aya lima atawa maksimal sapuluh urang...Aya saratus urang anu ngetik fikmin dina waktu sadetik...atuh pasedek-sedek. Sakedet netra bleng heng...Dina monitor layar fikmin salila 5 menit teh ukur aya tulisan: SAM PU RA SUN ... HA PUN TEN
Malem jumaah, maca fikmin seueur dongeng jurig, maca email seueur nu ngirim salam ,sereh, muka fiklr photo mani arunik, muka yahoo.... ngajeblag tanda tangan beckam.... gusti geuning kunaon bet dina kaos neng syahrini , jeung palebah dadana.
Malem jumaat lekasan wiridan, yasinan , gigireun noelan, ibu... ayeuna teh malem jumaah ... muhun malem jumaah.....
Kéak...kéak...kadéngé sora koréak luhur suhunan, dituturkeun ku sora manuk jurig, ditéma ku anjing babaung. Paralak, kenténg kawas diawuran keusik. Gubrag, di luhur para sada aya nu tibeubeut. Rénjag, Abah saanak pamajikan nu ngarumpul bari lalajo tipi di patengahan pating koréjat. Reup, listrik pareum, poék mongkléng butarata teu kaciri curuk-curuk acan. Puriding, bulu punduk ngadadak ngandelan, awak pating sariak, nirisan. Maranéhna beuki ngagibrig waktu ngangseu bau menyan, teu kungsi lila héok bau bangké. Beuki ngompod, teu sirikna ngiihan manéh. Cikikik, sora awéwé seuri nompok pisan kana ceuli. Kolébat, kapireng sarérétan kawas boéh. Bray, lampu harurung deui. Abah nangkarak bengkang. Jegoh batuk, ngaluarkeun getih lalambaran ngahiji jeung paku leutik ogé bubuk beling.
Bumi alit camperenik bahanna kombinasi tina bata super sareng jati petingan. Di payuneun bumi aya émpang nu laukna pating gudibeg. Dipasieup ku huhunyuran sareng curug tiruan wedalan leungeun ahlina. Matak betah sakur nu nempo. Teu lila aya nu kaluar maké korsi roda ngaliwatan panto jati ukiran jepara. Didorong ku awéwé tengah tuwuh di bawa ka tepas imah rék ngadon moyan. Getén pisan. Dihuapan.
“Ham..ham..puya,ya. Mih..!” Pokna meni pered.
“Teu sawios Papih, da tos janten kawajiban abdi kedah kumawula ka Papih. Waktos jagjag waringkas sarta nyepeng kalungguhan mah pan Papih langki aya di bumi. Papih cekap nelepon ka abdi, kedah nampi amplop ti itu sareng ti ieu. ”
“Gus, euy tulisan di dieu. Jang ka nu nyayogikeun, hatur nuhun kituh....”
“Bener euy, jeung engké deui mah kudu maké sambel jeung cikopi, atawa jeung pais lauk emas”
“Moal nanaon euy ....” ceuk si Ahmad bari mencrong ka kuring sarta ngarampaan tikorona.
“Lah, naha...... pan geus dipénta ka embahna tadi lin?”
“Tapi, pan euweuh jawaban!”
“Ari manéh, hayang aya jawaban kitu .... hiiiyyy!”
“Matak euweuh jawaban gé, Mad hartina euweuh embahna, nu aya téh ieu tumpeng!”
“Jeung embahna téh kapan urang, ridoeun deuleu da urang mah sok menerkeun cai, itung-itung buruhna wé.”
“Ed, ieu sésana ka manakeun, euy?”
“Antep wé di dieu!”
“Balik yu ah ..... seubeuh teuing.....!”
“Mun unggal poé nya euy ......!” ceuk si Agus teu euleum-euleum.
Alhamdulillah geuning teu nanaon. Kuring tiluan salamet teu rieut-rieut acan. Ngan kétah reuwas téh sanggeus dipapatahan ku indung. Atuh anu tara ngaji Yasin ogé, peuting harita mah nepi ka lima balikan. Da mani belél atuh panon téh. Indung bapa kuring gé ngadungakeun sangkan kuring salamet. Tah kakara reuwas téh di dinya. Ngan teu meunang bébéja ka sasaha cenah jeung ulah deui-deui, lantaran kumaha lamun tumpeng téh maké racun, sabab embahna beukieun racun? Pan KO, tah..!
Jay Ramesh, urang Sunda anu tos lami dumuk di Batawi-Metropolitan, lir kebo mulih pakandangan balik ka lemburna, hayang diajar deui basa Sunda di Jurusan Sastra Sunda. Ngan aya ka hanjelu, manehna jadi frustasi waktu diajar sarupaning Foném Kauni, Suprasegeméntal, Segméntal, Fonétik Akustik, Arikularis, Organis, Frasa Aditif, Ajektival, Anékainti, Konéktif, Endoséntris, Konsonan Oral, Réndon, Palatal, Trill, Anéksi, Antésédén jste. Lebeng beuki teu ngarti. Alhamdulillah, Anjeuna kaparengkeun tigebrus ka Institut FBS. Didinya manéhna ngahékok jeung Nyi Fikmin siang wengi, népi ka ngajurahroh pinuh ku kanikmatan.
"Jang...pang meserkeun rokok kapayun?". Kuring ngagero budak nu keur anteng ngapalkeun. Di kamar sare indungna ngadenge panitah kuring ,bangun nu nyaram, ngaulahkeun,"Pak,pan nuju hujan!,sareng si ade nuju ngapalkeun?",kuring kekeuh "Sakeudap! di kiosna mang uju di payun buka keneh geura?!". Teu talamgke budak teh ngadenge panggero gura giru,nyokot duit nu di asongkeun ku kuring,"Dua bungkus nya Jang?,"nitahteh. Di luar hujan beuki ngagedean,cikopi panas masih nyerebungkeun wawangina,karak rek gek diuk nyinghareupan televisi,masih keneh nanggeuy pisin cikopi panas,"Dor,dor .dor..!,kang,akanggggg..?", panto digedor ti luar bari gogrowokan,kuring reuwas gura giru muka panto. Barang bray panto di buka,mang Ujo,rancucud huhujanan,bari dumareda, ngageter ngomongna "Kang...!, Jang Asep Katabrak mobil....,mobilna kaburrrrrrrrr??" teu werat nyaritana teh,.kuring teu talangke,ngan gajleng luncat muru ka jalan gede,geus teu nolih deui mang Ujo na lawang,lumpat,mang Ujo ngeclik ngilu lumpat tukangen.
Kasampak budak masih ngagoler nyangsaya sisi jalan harepeun kios mang ujo.awak nangkuban guyang getih, patulayahm getih nyebar kabawa kucihujan,beureum ngecas ngalembereh mapay gili gili jalan. Budak katingali na kepeulan leungena, masing pageuh nyeupeng dua bungkus roko panitah kuring.
"Adeeeeeeeeeeeeeeeeee???" kuring ngagero maratan langit,ngoceak maratan jagat,handaruan.
Gabrug budak di rawu,di tangkeup pageuh pisan,digalentoran,diceungceurikan,nu satuluyna kuring poek mongkleng,katurelengan.
ngopi,,
hiji mangsa anak maung ngarenghik ka indungna menta daging dumeh geus lia te manggih daging uncal,,mamih2 sik atuh ngala uncal ceuk anak maung,atuh di penta kitu derengdeng we etah maung teh moro ti kajauhan katingali uncal jalu sakitu badagna,,der we etah uncal teh di boro,,ngarana ge uncal hese kacida di tewakna,,plus kaditu plus kadieu,,na atuh ari gajleng teh etah uncal luncat kana cagak indung maung embung ka eleh keun ngan edas etah cagak teh sereug ngadon ugil2an te bisa kaditu kadieu,,,si uncal heran ceuk pikirna nya kamana maung te ngunag deui ari barang di lieuk maung keur ugal ugil hese kaluar,,,atuh kuriling manehna katukangeun indung maung,,,te sato te jelema ari ningali nu ugilugilan mah sok kabita,,,der we atuh indung maung teh di opi,,kacatur si indung maung balik kaimah, anak na bagea keun,, mamih2 mana daging si uncal teh? sasasisi papih kitu,,,
Keur jongjon pelesiran di basisir Pangandaran. Kuring leumpang mapay-mapay gupay kamelang nu kungsi ngalanglang. Inget kénéh, hareupeun guha panggung urang munggaran tepung. Urang pasini rék saati. Naratas bagja ngabaladah kanyaah. Hanjakal anjeun ngahiang bareng jeung jelegurna lambak sagara nu ngabuyarkeun rasa. Rét ka lebah handapeun tangkal katapang, aya nu turun tina mobil pelat beureum. Haté norowéco. Sidik manéhna. Buburanjat kuring muru. “Kang.., ieu téh Akang? Kamana waé Kang?
“Aéhh..,gening Enung? Muhun Akang téa ieu téh, Nung. Kaleresan Akang janten anggota déwan ayeuna mah. Mangkukna nampi dana apirasi. Akang ngahaja kadieu rék nampung aspirasi ti nu pariknik.”
……..???
Manéhna anteng ngencarkeun lamunan bari ngaroko bangun nu ni’mat. Serebung…serebung haseup minuhan rohangan. Haseup sing laléok kukulibekan teu leupas tina paneuteupna. Kabayang rupa bébéna nu geus lila ninggalkeun. Aya geter sono nu hamo kaupahan. Haseup beuki ngeulun, nu ngalamun beuki jongjon. Haseup museur hareupeunna beuki lila beuki sidik ngajirim ujud. Awéwé dibaju bodas bari seuri nyikikik!!
disidik-sidik beuki sidik
dipapantes asa mantes
"bener pisan, demplon!"
teu nguciwakeun pisan
kataji pisan...
makplak bodas...
ngan anakan na sakli tilu...
ngan saeutik rada goreng sungut...
heu euh osok beberelean wae!
cigana iyeu domba teh nuju nyiram bari diajar nyienen!
Sapasang mata neuteup anteub pinuh ku pangahrepan, teu bisa wakca balaka, ngan hate na ngagero "Sujaaaang...kunaon malem jumaah ayena bet taya fatihah keur Ema" Jeritna ti jero Pajaratan
Lébléban. Talaga geus méh salaput tuur. Rét ka wétan, mongkléng. “Duh, jauh kénéh geuning balébat téh..” haténa keketegan. Léos ka enggon, peti leutik dibuka. Bréh, boéh rarang kabuyutan. Teu talangké, disangkéh muru ka pasir, dibébérkeun lebah mumunggang. Sanggeus manteng, manéhna nyorowok ka nu di landeuh. “Geus waktunaaaa...!” Bray! Proyéktor nojo ka tonggoh. Midangkeun siaran maénbal ti GBK. Tujuh Guriang ébat, tingkuniang ku séahna. Cul pancén séwang-séwang, ngadon hayoh ayeuh-ayeuhan, nyumangetan Timnas nu tihuthét ngalawan Malaya. Atuh Sangkuriang ambekeun kacida. “Meunggeus, teruskeun digawéna! montong dilalajoanan! moal teu nyamos!” gantawangna luhureun parahu. Maranéhna teu ieuh maliré, bangun saruhud nungkulan nu keur gul-gulan. “Goblog siah! Ceuk uing ge naon..” Sangkuriang najong parahu satakerna basa kiper teu sampurna néwak balna.
Deuk dibawa ka rumah sakit mana waé hamo burung kabiayaan, najan kudu mancanagara, teu beurat ku waragad, ngaran-ngaran ménak luhur kuta gedé dunya. Hanjakal kabéh doktor taya nu sanggup, ari lain nyieun kabohongan mah ku rénghap buatan. Da ieu mah rék dipundut kunu rahayu dicandak kunu kagungan, cék mang Lebé. Najan bru di juru bro di panto ngalayah di tengah imah, teu bisa dihalang-halang sémah ieu mah. Cunduk teu diharepkeun datang teu diondang, maksa asup. Pikeun megatkeun kasenangan dunya, misahkeun raga jeung nyawa. Rék nyogok lain sogokeun da teu butuheun. Ngajega hareupeun manéhna, teu katangén ku para centéng, teu kapireng kunu samakta pakarang. Mang Lebé gé tukang ngurebkeun teu bisa nitén. Utusan metik patina. Kulawarga ngabangingik, cimata teu mangaruhan, kasedih teu ngaléahkeun karep jeung tugas nu diutus. Sagolék pangkék sacangreud pageuh. Innaa lillahi wa inna ilaihi rooji’uun, nu ngariung saur manuk.
deuk ameuk, ameuk kasaha!
ameuk nyeudek tanaga mideuk!
gaur motor digaur-gaur keun
mangprung tuturut jalan marengan kuring
nu keur ceurik batin, gegerungan ngaleuwihan sora motor kuring nu dibobok!
Béja ngeunaan kang Nazarudin Azhar badé nikah (deui); baris dimuat dina
Manglé sasih payun, saurna Kang Hawe Setiawan nu badé nyeratna.
Aya sapasang cakcak nyalingker satukangeun jam nu naplok dina tembok. Jam buleud siga bulan. Nyarumput lebah dinya. Ukur sora detik. Teu lila sapasang siraru ninggalkeun lampu. Siga nu kabandang, tingkeleper muru jam. Kuliwed. Lapur, teu katuturkeun. Sapasang beurit singtirilik silih berik. Beger. Belenyeng ka satukangeun jam nu asa beuki buleud sarta ngabadagan. Sora detik tambah ngajentring. Bet nyarayang satukangeun jam. Tingkereles kana tonggong waktu. Jarempling. Ukur sora detik. Sada sora nu ngagentraan. Aya sora pamajikan, asa sora kabogoh. Ngajak sapatemon. Boa aya ranjang lebah dinya. Teu karasa bet nguniang. Karayap muru nu ngagentraan ti satukangeun jam. Jam teh tambah badag meh nutupan tembok. Pipilueun nguliwed kana jam. Kasampak aya nu gugupay. Lain pamajikan, lain kabogoh. Srog. Jol ngagabrug. Seungit samboja. "Sono!" harewosna. Jempling deui. Sora detik ukur hawar-hawar. Lusles. . Aya nu ngagalentor ti tungtung indung suku parat kana embun-embunan. Sora detik leungit saharita. Barang lilir deui, geus aya di rohang nu meredong, dipencrong sapasang malaikat. Munkar Nakir.
"brekbek... blukbuk... Akaaang..." "Aéh geuning tos gugah!?" "Di mana ieu téh kang? Naha asa harurung harérang kieu... Duh ieu awak asa pasiksak, sisit kuring nyaréngléd. Kamana ari barudak...?" "Deudeuh Nyai..." "Naon Kang, kunanaon...? Di mana urang téh sabenerna Kang?" "Sabar Nyai... Hmmm... Urang duaan téh katingker heurap. Mimitina Nyai heula, bakating ku reuwas Nyai tuluy kapiuhan. Akang jeung si Cikal muru Nyai, maksud ék nulungan. Orokaya. Tanaga Akang kaburu béak, pon kitu si Cikal. Sirahna bencar ditarok pérah bedog. Si Bungsu ogé akur. 2 nana paralid." "Gusti Allaaaah. Aya ku telenges éta Manusa. Teu rido Kami mah, teu suka." Akuarium kiruh, tuluy semu beureum. Teulila peupeus bareng jeung sora budak anu ngocéak katinggang kaca
duka kunaon peuting ieu mah asa hayang neleg hujan,hayang ngagayem bentang,hayang panggih jeung anjeun.
geus panggih rek dicapluk,,disisit,dicacagan
kana piringkeun.
sugan geus na piring mah ngabeukahan.
jangelek jadi syahrini
nu lalagragan teh geuning anjeun jungjunan.
ti luhur ka handap,ti handap ka luhur,
rupa anjeun aya mangsana cekas,aya mangsa samar,buburinyayan...
siga kuring peuting ieu,,samar kahayang,,kasamaran ku hujan
Ibu iyam mani semangat pisan dinten ieu, socana mani siaga ulak ilik bisi eta makhluq ngaliwat deui. Dua panangana pakupis rikat nitenan hiji-hiji bisi nyumput nyalindung dinu buni. Palastrang seng di sayagikeun gigireun anjeuna.Jaga jaga keur nyanghareupan makhluq nu ti tadi kukurumuyan . Ari pecenghul nonggengan anjeunna, langsung rikat ku bu iyam eta makhluq di tewak. Beunang siah.... maneh.. terus ditindes dina palastrang cetres cetres . putrana neng dewi gagauran ", mamah atos peureus....".
"Ke eneng, engke di buruhan sarebu "., neng dewi jebi
," alim..." tembalna.
"Sapuluh rebu atuh" saur bu iyam ." alim saur" neng dewi ngajerit,
" sajuta saur ",bu iyam beuki semangat metotan kutu jeung lisa tina mastaka putrana, "alim.....!!!!".. neng dewi ngajerit bari lumpat kaburuan.......
Gék diuk dina korsi. Ceg kana hénpon laju mencétan aksara nulis SMS anu unina: Hapunten Geulis, kamari akang masihan kado téh lepat mungkus eusina. Sakawitna badé ngado tiung, ari ieu kalah mungkus CD (calana dalem) bari dina kartu ucapanna ku akang ditulis upami ieu dianggo témbongkeun sakedik rambutna".
(punten ah ... wilujeng ngabeberik yahudi, mugia tinekanan sapaneja)
Neuteup salira waktos tibra ema, atra kagambar weningna asih, kanyaah nu teu laas ku mangsa, ka asih nu teu ka silih ku wanci, Gusti, muga Salira masihan bagja ka anjeunna
neuteup salira waktos tibra ema, kagambar gurat kanyaah, bet ras kana ka rumasa, anu hamo bisa mulangkeun aisan asihna. Gusti, muga Salira ngahapunten sagala dosana
neuteup salira waktos tibra ema, Ya Allah, pika'asih anjeunna, sapertos miasih abdi taya pegatna.
Kabeh panumpang eta beus kota petana sarua, kaasup manehna. Mata teu leupas tina layar dina dampal panangan. Sagala ungkara nu mancawura ti mana-mana dihanca. Dibaca taya nu kaliwat. Jempol kenca katuhuna tapis ngigel luhureun keypad gadgetna, ngarugal rigel kecap jeung kalimah. Nyieun status anyar atawa ngomentaran status batur.
Kalan-kalan tarangna katara kerung, teu lila nyeh ngabelenyeh. Sakapeung katembong beungeutna baketut, tapi teu lila ngabarakatak. Seuri sorangan. Teu paduli batur sakorsi. Teu malire baramaen nu turun naek gunta ganti unggal parapatan. Teu mirosea asongan bulak balik nawarkeun daganganana. Papada anteng dina dunyana sewang-sewangan.
Ngebak di Citaman, sabada Nyai ngagerus daun pangirut, dina batu dakon nu maneuh. Bacéprot gobyog, obyag jeung ngagenyasna cinyusu-cinyusu Pulasari nu asih.
Laju ngantay naraék ka landeuhkeun, ngaliwatan Cipangkat nu pakarepuk para mantri karaton nu hayang garancang ningkat martabat. Malipir Cipaniis nu pagisik jeung nu baroga masalah pakasaban hirup. Pasangrok jeung Cikahuripan nu pabaur rék narumbu hirup jeung hurip pang abadi, lila jeung jaya salalawasna.
Anjog ka Batu Goong, ngariung para kasepuhan, jojong menekung museur keun pangacian, sembah Hiyang ing Dumampara.
Di Cihunjuran, mudal kereteg angen ku cai hérang tina liang Salaka, nu ngebrak mun seug neuleu bari neuleum. Ngarampa boa jeung badéna baé. Sang Déwa Warman ngalingga didinya. Mantu Aki Tirem Luhur Mulya, nu Ngamandala Wawangina, nganteur deudeuh Sang Pohaci Larasati.
Giak jucung ka Puncakmanikeun, ngan sarat tilok kaliwat, pangcurugan Putri, nyoba beresihna haté. Kolocor…crat cret crot… muncrat harérang jasa, tanda lulus bibilasan, bodas haté, bodas rasa. Anjog sampurnaning rasa, kawah Puncak Manik Gedong Rasa. Kacangking jatining Salaka.
Geuning bukti dina batu tumbung, nyegi tilu titik hiji, tandaning bikang, putrining asih Pulasari, ngabukti cinta abadi. Yoni paadek Lingga, notod di unggal pasir jeung tepis wiring Cidaresi.
Brus…. tiis... nyecep kanu dada, kanu raga, kanu hulu, kana ceuli. Cai panghudang paksa ti bapa nu senebeun jasa kana batu-batu patilasan Pulosari, nu sering jadi impian kula, sabada maca buku-bukuna Ibu Nina Lubis. Geura Salat Subuh céng!!!
"Ema, ujang nyeri beuteung!" Ceuk Jang Ano ka indungna. "Atuda kosong beuteungna, yeuh, eusian heula! Cageur geura!" Tembal indungna bari ngasongkeun sangu. Rengse dahar, teu sakara-kara beuteung jang Ano cageur sapada harita.
Isukna di SD tempat Jang Ano sakola, aya bewara yen bapa kapala teu bisa ka sakola alatan nyeri sirah. Jang Ano curinghak, inget kana omongan indungna. Jang Ano tuluy nyarita daria ka guru nu mere bewara, "Panginten kosong mastakana, Pa, kedah dieusian geura, supados damang,” pokna.
Aya hiji Monyét, boga Anak Ucing. Ari Maung mah teu apaleun yén éta téh Anak Kuya. Da Kuya gé embungeun boga Indung Monyét. Ngan ceuk Uing mah Maung gé sarua ngeunah. Ari Monyét dék dikumahakeun atuh..??. Monyét mah cicing wé na kandangna. Ah, teu bisa! Sok tanyakeun ka MUI, bapana Anak Ucing jeung salakina Indung Monyét saha..?. Wah, kafir manéh mah..!!. Nya manéh atuh nu kafir mah..!!. Meunggeus sia téh ngadon paraséa!!. Yeuh aing dék nanya! Ari maranéh saha..???. Kéheula kéheula kéheula! Kumaha ieu téh maksudna?. Nya, ceuk uing gé lieur! Sok balikan deui..!!!.
Aya hiji raja. Boga anak hiji, putri geulis pisan. Menta pangdongengkeun ka bapana. Derrrr we bapana alias Sang Raja ngadongeng. Kieu cenah, "Aya hiji raja. Boga anak hiji, putri geulis pisan. Menta pangdongengkeun ka bapana. Derrrr we bapana alias Sang Raja ngadongeng. Kieu cenah, "Aya hiji raja. Boga anak hiji, putri geulis pisan. Menta pangdongengkeun ka bapana. Derrrr we bapana alias Sang Raja ngadongeng. Kieu cenah, "Aya hiji raja. Boga anak hiji, putri geulis pisan. Menta pangdongengkeun ka bapana. Derrrr we bapana alias Sang Raja ngadongeng. Kieu cenah, ".........." terus we kitu dugi ka kiamat...........
Keur jongjon ngajaga warung bari lalajo tipi, torojol duaan, boncéngan. Nawaran duit.
“Yeuh…tong nyamunikeun hiji hal keur ngaronjatkeun hiji hal. Nu kitu téh disebutna nyumput di satukangeun bebeneran hakiki.. Maké jeung ngaran koperasi harian sagala. Karunya ka koperasi nyaan deuleu! Koperasi nu bener mah aya simpanan poko, simpanan wajib, uang pangkal, SHU, jeung sajabana. Ari ieu naon? Kuring gé apal, rénten nu kieu mah. Harom! Teu. Teu narima nu kitu patut. Anak pamajikan kuring moal dibéré dahar tina duit nu dicaram ku agama. Palias jadi getih jadi daging nu teu barokah!”
Pamajikan katingali sugema tur reueus, kuring nyeukseukan nu duaan téh.
“Mun nginjeum limaratus rébu, sabaraha sapoéna?” Rada ngaharéwos ka maranéhna, sanggeus pamajikan ngojéngkang, da ngadéngé budak ceurik di jero kamar.
Pabeulit,nu mana suku,nu mana leungeun,nu anggerna ngadaplok.
keleber-keleber,,aya putar-puter.
Nu karunya mah nu jomlo..mesat nurugtug kanu bikang ari beunang kana tihang,,jeger nabrak,,lagrag,maot weh.
Bikang nu meunang jodo mah ngaleupaskeun jangjangna,dituturkeun jalu nu ngacung-ngacung jangjangna.
Nu lianna masih hiber,kekeleyengan,,uka neangan nahain.maranehna muteran sorot cahya nu eta cahya kaluar tina mata jeung baham kuring
Wengi ieu jirim salira sumping deui ti lebah tetengger handapeun samoja, nyarengan sora sit incuing dina seahna angin girimis malem jumaah, tingsariak ka lebah katresna, sabulu-bulu muriding ngagalindengkeun dangding dina rumpaka pinuh kacinta, antara aya jeung euweuh salira ngagayabag dina anggoan sarwa bodas nyacas, pameunteu salira nu pias koleas dipapaes ku imut manis nyumputkeun kalara, duh mamlmingan malem jumaah di kuburan cina, sok sanaos jongjon, namung soca mah teu weleh ningal sampean salira, hoyong terang naha sampean salira teh napak atanapi ngangkang, duh..., naha kunaon ieu lancingan ngadadak baseuh bujur kokompodan, jalaran ningal sampean salira ngangkang tina lemah beureum, laju ngagayabag ka lebah tangkal loa sisi wahangan.... les... les... les... teu inget di bumi alam.
Kajadian malem jum'ah"
Cekiiiiiit...! kuring nincak rem satarikna pas di gigireun hiji wanoja nu keur lempang nyorangan. "Neng bilih teu aya rencang hayu ngiring sareng akang !" teu cumarita ukur unggeuk clak we numpak, saleretan katingal geulisna eta wanoja kasorot ku sinar bulan tina sela-sela dangdaunan. Gentak kuring nga-gas deui motor bari nanya "mulihna kamana Neng ?" i wanoja teu ngajawab ukur nunnjuk ka hareup ku leungeun kenca sedengkeun leungeun katuhu nangkeup cangkeng kuring meni pageuh. "Lakadalah manggih milik yeuh sigana" cek gerentes hate kuring. Pas kuring mimiti ngaliwat ka tempat pas handapeun tangkal caringin nu gede, si wanoja nyiwiit cangkeng kuring bari atra kadenge nyuara " e noos ni nieu a aaaa !" gebeg kuring ngarenjag, kontan nincak rem satarikna, motor dumadakan paeh gentak kuring ngalieuk katukang.jentre katingali buukna ngarunday nutupan sabeulah beungeutna, mata legok,letah ngelel bari leungeun geus ranggah rek nyekek kuring, waaaawwwwww...juriiiiiig cek kuring bari lumpat notog-notogkeun maneh.
Trrd di saku calana hapé ngageter....
sms kosong ti nomer anyar asa panasaran ngan bisi nu iseng wungkul..
heuleut dua poe aya deui sms ukur ? na tisaha atuh...
ka unggal batur di akur akurkeun tapi taya nomer nu cocog nyoba di bel teu di angkat..
poe ka tilu aya sms deui ti nomer eta,,aa..nuju dmn? tulungan...
Sabtu sore ka konter dek ngeusi pulsa bari nengetan nomer nomer nu sok ngeusi pulsa
na eta nomer nu sok sms teh bet aya di konter
panasaran di tanyakeun ka nu dagang..
nat atuh gebeg teh cék nu boga konter nomer iyeu gaduhna neng Ésti nu maot kamari gantung diri.........
neuteup lalangit kamar saeneng-eneng.
bari napas ngahegak nahan ceurik nu teu buntaskeun.
kamar patulayah teu dipalire,haben ngajepat ngarajameneng.
geus tilu poe...ngonci maneh dikamar,nyaliksik diri,ngabudalkeun rasa.angger hate tech ngagolak keneh,panas ngentab lain bobohongan.karak manggih duriat nu sakitu pogotna,keur meujeuhna sono kacida.aya beja yen beubeureuh teh geus buntutan.
kumaha geus kieu abdi gusti,ieu rasa ka isin moal paler ku disimutan.
mangkaning geus teu bireuk deui....awal taun rek direndengkeun.
ambu..abah..sumputkeun abdi ka gunung,pageran abdi ku awi bitung.
Tidak memépes tidak membakar, tidak tahu-tahu belum.
(Teu mais teu meuleum, teu nyaho-nyaho acan)
dihiji kantin sakola
+" ieu kang 100 rebu"
-" artos naon ieu teh seeur-seeur teuing yi"
+" bade mayar nu kapungkur mang..halal keun nya mang"
-" na kunaon kitu yi?
+" rumaos kapungkur abdi sok darmaji"
- " kirang ngartos amang mah"
+" muhun..ngadahar lima mayar hiji"
siamang olohok.
+ sholat teh gancang gancang teuing jang?"
- Manawi nu diajar Sholmin kang..
+ Naon Sholmin teh?
- Sholat Mini, alias sholat pendek
+ Bedul siah..disaruakuen jeung ngarang
”Nyeri beuheung sosonggéteun. Sapoé asa sataun. Ngantos Kangjeng teu jol baé...” Rérés tutup buku ‘Geus Surup Bulan Purnama’ yasana Yous Hamdan, bet ngalangkang rupa Emang nu ranggéténg sihung jeung tanduk. Tapi panangan Ema Nini nu salawasna ngucumel tasbé ngusapan tanduk Emang dugika ilangna. Lambey Ema Nini nu salawasna ngaderes solawat niupan sihung Emang dugika sirnana. Janggélék Emang nu keur nikreuh kundang iteuk. Mapag kelewungna sora adan. Buku téh nutup luhureun pajaratan…
‘Kang, iraha urang tiasa tepang? Diah.’ Kitu cék SMS. Jajantung ratug. Uing undur ti basisir laut kidul. Nyingkur dina liliuh katapang. Diah. Lamunan kumalayang. Panineungan bruh-bréh deui. “SMS ti saha? Béda ambeuna!” kapireng nu gumerendeng. Gebeg. HP asa aya nu ngarebut. Lésot tina ranggeuman. Kumalayang lir kalakay. Buru-buru diudag. Teu katéwak. HP ngoléang ka basisir. Terus ngalayang ka laut. Tina pucuk lambak, ujug-ujug aya réma nu laléncop nyanggap HP. Lep deui. Duh. Uing ngan ukur bisa ngaheruk. “Bogoh pisan ka Si Diah Pitaloka téh? Uyuhan, bogoh ka urang gunung!” kapireng nu ngagorowok. HP dibalédogkeun ti jero laut. Negel pisan kana tarang. Uing nyengir. “Dasar kunyuk nurustunjung!” nu jumerit téténjrag di dasar bumi. Basisir inggeung. “Jor, susul kaituh!” Jurungkunung. Indung lambak tanding gunung. Ngaguludug ti tengah jaladri. Jumelegur. Ngaburak-barik basisir.
"leres anjeun rek mulangkeun anak Abah, kabayan! ngandung harti maneh teh ngaluarkeun talak?" ceuk si Abah ka si kabayan, " enya Bah, abdi bade mulangkeun Nyi Iteung ka Abah, abdi palaur jadi pitnah mun duduaanan jeung Nyi Iteung teh" naha, kapan Nyi Iteung teh pamajikan maneh, belegug" tempas si Abah bari jeng kesel "moal jadi pitnah salaki jeng pamajikan sa imah mah, dasar si borokokok" si Abah ayeuna mah bari pepeta " sanes Abah, kapan waktu nikah jeng Nyi Iteung teh disaksian ku Kang Emed, Abah emut henteu waktos pa Lebe naros ka Kang Emed" si Abah ngawaler "enya Abah oge inget si Emed nu jadi saksi teh,kapan ceuk si Emed oge Sah!!.....si Abah rada tarik nyebat Sah na, jawab si kabayan " nyaeta Abah kang Emed teh kamari maot, janten teu aya dei nu nyebat Sah na ka badi teh........................
Unjuk uninga, ka sadaya baraya fikmin, kintenna mendak masalah dina maos, ngajempolan , ogé ngomén, aya gangguan dina internét, husus kanggo anggota tiasa langsung nyumpingan kanu ngintun, ngajempolan, oge ngomén fikmin. Teuaya biaya fulsa. Hatur nuhun.
Manehna ngarahuh ningali tanjakan nu sakitu netekna...
Dikeureuyeuh di korondangan sanajan bari nyényéréd indung suku..
Nepi ka punclut ngahégak késang luut léét
manehna ngagauk ceurik ningali pudunan nu sakitu tarahalna......
"Basa moro, Raja ngadon kiih heula. Keuna kana dangdaunan, Sanggeus Raja indit katut rombongan, ci kiih dina dangdaunan dilamotan ku Bagong. Teu lila ti harita Bagong reuneuh, terus ngajuru ngarana Dayang Sumbi..." ceuk nu ngadongéng.
"Ah nu ngaletakanana GONGLI meureun pa..." cenah ceuk nu ngadéngékeun.
*) Gongli= Bagong Lieur
“ Tiasa di tarékahan Bos” !!.
“ Kunaon Bah ?. “ Sirah Budak Parawan “.
Tujuh mayit, alatan jambatan runtuh, tos kapendak, Alhamdulillah séhat wal a’fiat.
Datang ka ondangan, nyampak Salakina keur di walimahan.
Soca Kunti Nalibrata neuteup waruga beureum dina kandaga nu ngalengleong kabawa palid Walungan Gangga, keclak cimatana nganteur nu jadi anakna.”Jagat Batara, mugia nangtayungan pun anak tina gangasna walungan Gangga..... Bral anaking geura lumaku masing jauh, hiji waktu nu geus tangtu urang pasti patepung lebah jagat nu pinuh panundung....” gerendengna bari neuteup anakna dina kandaga nu ngalengleong ngajauhan manehna.
Gusti .. i nu agung, bungangangna ieu rasa basa bapa mc ngumumkeun juara kahiji berprestasi tingkat provinsi teh anjeun, bangga nu luar biasa basa bapa gupernur masrahkeun hadiah sareng piagam penghargaan ka salira, apan abdi mah mung urutan ke 6, kang. Tapi nu jadi micu geter jajantung basa salira angkat ka panggung kehormatan, apan harita salira ngareret ku juru soca bari ngagelenyu, gusti .. i nu agung, ieu rasa lelenyapan. Abdi ngadu'a kang mugi salira pinunjul deui di tingkat nasional.
Akang .... ieu geter jajantung ngagolak, waktos harita ngaharewos "jam sabaraha bade uih ka cianjur?" naha salira teu surti apan abdi hoyong sareng ngiring kana mobil anjeun? apan urang remen paamprok dina rupi2 kagiatan, sering patarema tangan, sering reret dibarung ku imut.
Teu lepat ieu hate kang, mun abdi neundeun kasono kasalira, salira sanes jalmi samanea, nu leubeut ku pangarti, nu pinuh ku prestasi.
Gusti .. i nu agung ....... salaki batur ..... BEU
“pami kang Iwan leres-leres maksad ka abdi, sonten tabuh tilu diantos di payuneun pom bensin Andir.” Ceuk Ida, kuring ngabetem neuteup panon Ida.
”abdi bade wangsul, saena kang Iwan nyarios ka sepuh.” Ida neruskeun.
“ha hayu, mangga.” Ceuk kuring, teu lesot dua lengeun Ida dicekel bari neteup ka manehna, lengeun kuring duana diantelkeun kana pipina, serrrr hate nyeredet, karasa pipi manehna haneut, maksud kuring hayang ngantelkeun biwir kana tarangna tapi manehna ngabalieur.
“ulah kang, isin”.
“hmh” kuring karahuh nahan birahi teu kedal.
Kuring turun tina angkot hareupeun pom bensin Andir jam tilu leuwih sapuluh menit, nyampak Neng Iis sorangan. Kuring ngaheruk nampa kertas sacewir warna biru, cenah Ida mah tos angkat ka Cililin ieu alamatna.
“hatur nuhun, wasalam” kuring nutup seminar pendidikan karakter, leos ninggalkeun ruangan muru palataran, seblak jajantung ratug tutunggulan.
“ Ida !.” kuring ngabelesat nyampeurkeun manehna nu ngajingjing karanjang hoe bari ngelek nyiru.
“sumuhun, Pak.” Ceuk Ida, gog deku nyiru diteundeun luhur jingjingan, lengeuna nyingkabkeun tutup nyiru, kuring nagog hareupeuna gep leungeuna dicekel tapi dikepeskeun bari mencrong ka kuring.
“lima taun, Da ! urang teu patepang, Akang sono ka anjeun”. Kuring neuteup beungeut Ida, manehna tungkul.
“Sumuhun, Kang !, ulah kieu bilih aya nu ngawartoskeun ka caroge abdi.” Tembal Ida.
Kusiwel kuring ngaluarkeun kertas sacewir warna biru.”Akang milari salira, luput teu kapendak, ieu alamat nu dipasihkeun ? “ cekeng bari nembrakeun kertas nu lecek, balas di buka- tilep, buka- tilep, ubar sono ka Ida.
“sanes, duka alamat saha eta mah”. Ceuk Ida dareuda, cipanon ngembeng teu laju murag.
“Ieu alamat ti Neng Iis, saurna Ida linggih di ieu alamat”. Ceuk kuring, hate nahnay hareupan peunggas, Ida geus boga salaki, jung kuring nangtung mundur dua lengkah, leung alam dunya asa poek, hate ngageremet Ida geus boga salaki.
“ Si Iis”. Kuring nonggongan Ida, leungeun ngeleper dipeureupkeun, gejlig kuring ngalengkah ninggalkeun manehna, kadenge sora Ida, Iis teh adi beuteung manehna.
"Kunaon maneh sarangah-serengeh ?"
"Akang kasep!" pokna bari ngaleos.
Jam tujuh peuting. Kuring. Anjeun. Adu hareupan. Tapi ieu lain tegal kurusetra. Kudu aya palastra. Mun teu kuring. Nya anjeun. Tapi sakali deui ieu lain tegal kurusetra. Ukur meja makan. Tapi heabna leuwih ti tegal kurusetra. Peso jeung garpuh ngarecah daging dina piring. Segelas jus stroberi siga getih nu diuyup. Kuring jeung anjeun. Adu hareupan. Taya nu nyarita. Kuring moal nyarita, saprak anjeun balaka geus pasini jeung mahasiswi. Ieu ukur meja makan. Tapi leuwih raheut batan kurusetra.
Maya. Galécok socana. Unggal tepang neuteup cahaya. Pameunteu. Tumungkul. Aya windu nu lawas témbong saulas. Saur salira "Saur saha nu lumieuk jongjon nyorangan . Diantos!" di dieu. Ngangkang satengahing sérab layar mangsa. Brus-bras jalan. Ngajak mulang ka suklakna ka siklukna, lulurung jempling. "Pa! Mamah." curuk budak nunjuk gambar nu kemba ti tatadi.
Panganten direnceng-renceng. Nu jatukrami Silih kelet. Silih simbeuh imut pangirut. Nu lalaki kikiceupan ditema delek pangbibita. Para tamu rempeg minuhan masjid. Naib jeung saksi dibarung surat kawin jeung ijasah geus samakta. Basa dirapalan panganten lalaki ngajawab ti kotot teges awewe pok nyarita, "Tarima abdi nikah ka Nyi Rukami ka Ki Ihan kalayan maskawin nu kasebut, Tuney !". "Sah !" ceuk naib. Raeng sarurak saruka bungah sararea kaleprok ngabageakeun. Dua panganten salamet.
"Ajengan, ari tukang ngarang carita, tukang sajak, jeung tukang tulas-tulis lianna mun jaga aherat datang, bakal asup kamana?" Ceuk Jang Santri.
Ajengan kerung. Dungdak-dengdek kopeahna. Gigideug.
"Ka naraka !!!"
"Baruk ???"
"Nu ka surga mah nu boga lalakonna...."
Bapa bupati boga panyakit gagal jantung. Manehna keur dirawat di rumah sakit. Ku sabab loba duit, manehna hayang meuli jantung cau saloba-lobana, keur ngagantian jajantungna anu gagal.
Manehna geus lila leuleupangan.Tapi ka manehna ngadeg di Puncak Jaya Wijaya.Manehna ngaluarkeun paku jeung palu.Trok weh gunung di pahat, nepi ka bray beungeut rorongkong.Clak manehna ngucurkeun getih tina panonna,manehna ngagorowok "Indonesia taneuh mayit!!" nepi ka ngagolepak bari ngacungkeun paku jeung palu nu baloboran ku getih.
(Nepangkeun abdi pun Agi ti SMPN 3 LEMBANG,putra Pa Hadi Aks.Bingah pisah tiasa lebet di grup ieu.Nuhun tos diangkeun.Hoyong tiasa nyerat basa Sunda)
..Neng Ijeum mani jete luwa lewe jiga ni geulis bae padahl mah jiga sandal butut...pok nyarita ka salakina..kang cobi aos seuratan Neng sae teu..!Alah neng itu tulis apa aku ga ngerti apa yg kamu tulis nada sora orang sebrang na kaluar...! Akang neng nyeurat ieu cobi aos...bari jeung rada maksa tulisanna di tingalikeun kasalakina...Bah neng itu salingkuh sama akang ya...neng bilang mani hoyong naekan Odong-Odong..siang-siang kieu hayang naik odong-odong saha odong teh?..Kang Odong-odong nya ..bari rada di harewos keun ka salakina..bah odong-odong itu aya mobil,kuda,,,kereta api..beunghar ..pisan nya..lalu akang ini apa neng selingkuh...ngomong kitu na bari ngagejlig akang cemburu sama Odong -Odong...cag Neng Ijeum....!!!!
Harita keur ngajemput budak di sakola aya obrolan ibu-ibu siga kieu:
“Les dimana euy budak manéh?”
”Teu ngiluan ayeunamah ”
“Naha?”
“Percumah, mendingan ngumpulkeun duit keur mayar ‘orang dalam’ tibatan duit dipaké keur mayar Lés. Arék abus ka sakola mana? Kumaha duit!”
Geulis rancunit. Asana moal aya lalaki nu nampik.
"Wilujeng sumping, kang!" manehna nyolongkrong sasalaman. Celengok kana pipi kenca katuhu.
Kuring molohok. Helok. Panon molotot kana model buukna. Jambul. Tapi da lain Victoria. Apanan Victoria mah keur ngaput di imah basa kamari ditinggalkeun teh.
"Ieu mah model Jambul Khatulistiwa, kang!" ceuk manehna bangun nu surti kana eusi hate kuring.
Nyaan 'sesuatu banget' ceuk kuring dina hate. Diluareun hotel kadenge nu tingjorowok.
"Beckham...Beckham...Bechkam!"
Maneh ajag, maneh bagong, bari tutunjuk dina hareupeun irung batur. Urang papaduan tina eta sasatoan.
Kasir di imah parawatan ngemutan"mun hayang mondok bari ngubaran panyawat nu entreup dina awak kudu aya encis lebet tipayun nembe tiasa damang". Jelema balangsak mah teu meunang geuring.
Cicing,repeuh, montong gandeng, montong ceurik wae. Lamun geus jempling kacida, ayeuna urang anu ceurik. Urang geu manusa sanes mesin.
Galandangan nu pinuh kuborok, harita ngaringkuk sisi jalan. Teu aya numaliré. Laleur ngarapung. Borokna eté jalmi digémbrong kulaleur. Bray panon poé, ngahaneutan awakna. Nguliat sakédapan. Pereum deui. Teu aya numaliré kénéh. Jalma-jalma jiga rujiteun kujiihna borok éta jalmi. Bray katémbong rohangan sarbabodas. ”Mangga ka darieu,” saur dokter nu soméah. Rohangan Kelas III ngadadak pinuh. Ngadadak diperhatoskeun. Hiji pasén, hiji dokter saréng hiji parawat. Ari nu kélas VIP saréng VVIP atanapi paviliun mah simpé. Teu aya numinat dirawat di éta rohangan. Séeur pasén nu walagri deui saparantos dirawat di kélas III. Prosédurna gampil pisan. Ukur kuimut, sadaya patugas sigép ngarawat sadaya jalmi nubalangsak. Nubalangsak saruka bungah wireuh aya hiji rumah sakit nu sakieu sigép, ramah, tur daria dina ngarawat pasén. Nu matak atoh mah, nébus pasen ukur ku imut. Cekap kuimut, pasén tos dianggap lunas. Wanci tunggang gunung, jalmi nu pinuh kuborok céngkat sakédapan. ”Alhamdulillah Gusti, kuring tiasa keneh ngimpi saé,” géréntésna. Jalma-jalma jiga rujiteun kujiihna borok eta jalmi. Aya nu nyiduh sagala. Teu lami, ngagoler deui éta jalmi. Teu aya numaliré dugi ka maotna.
Di kantor.. dunungan sok ambek, mun ningali dina klosét duduk, aya tapak anu nagog, laju nitah ka OB ditulisan, “kanggo kasaén sadayana anu miceuna /pipis cingogo di klosét jongkok”, na isukna nalika dunungan mariksa klosét jongkok aya béwara ogé, “kanggo kasaéan sadayana, anu miceuna/pipis bari nangtung, mangga dihaturanan di handapeun tangkal”, dinu tangkal ogé aya tulisan “mangga tulisan nyalira”…. *3. (seepkeun ah jatahna).
Si yaya keur seuseurian bungah pisan, “meureun kudu distempélan halal ogé”, pok na deui ngomong sorangan, si adun anu keur diuk gigireuna jadi panasaran, “emang aya berita naon atuh ya???, ieu geura dun aya berita “Sertifikasi pengaruhi perceraian guru”.…. *2.
Wanci sareupna pangeusi lembur geus ngararingkeb manéh. Kaayaan éstuning simpé lir gaang katincak, saha pijalmaeunana nu wani ngalanto kaluar dina mangsa werit kawas harita ari lain rék nandonkeun nyawa mah. Loba kabéjakeun lembur anu diranjah peuting-peuting, hartana dirampas, nu ngalawan dipaéhan, nu geulisna digadabah, aya gé nu ditugel jangga sirahna dijeun papaés gapura désa. Ngagigila ka unggal jalma yén manéhna teu bisa disapirakeun, méré béja ka sakumna mun manéhna nyaan bengis. Naha ukur pulitik, sangkan jalma kabéh giruk, najan ceuli diantelkeun kana bilik malah rancung-rancung hayang ngadéngé wéléh taya raratan. Pira hayang apal naha saha nu jadi gorombolan téh sategesna. Waléh kotrétan nu patulayah hasil karya parabujangga teu nétélakeun anu écés, masing-masing boga versi.
Télététét…télététét…tétééttt!!! Dongkeung..dongkeung…!!! Tarompét nérétét, kendang ngungkung, lagu Kiser Bojong ningkat kana Kembang Beureum. Soléh nangtung di tengah pakalangan. Luk, tungkul. Leungeun hatur sembah. Mang Juma mapatkeun jampé. Ngajiad. Ngambat arwah sangkan miraga sukma. Soléh peureum. Puah!!! Mang Juma ngabura. Beungeut Soléh lamokot, biwir kekerot, awak ngagidir. Bray panonna beunta, beureum siga siki saga. Sirah mimiti édég, unggat-unggut nuturkeun sora goong. Kendang nihtir. Soléh ngaréngkénék, nguriling nunggang kuda, ngulincer dina kotakan garing. Seuseukeut taneuh bengkah nojosan dampal suku. Soléh méndéléng. Sirah déngdék, suku totokér. Beretek lumpat ngudag nu dibaju beureum. Nu lalajo paburiak. Tukang és buru-buru nyingkir. Budak leutik ngocéak, tuluy ngenyot susu, nyumput dina aisan indungna. Kuda dihiap deui ka tengah pakalangan. Diasongan nyiru eusi jukut, gabah, katut beling. Soléh rampus. Parab béak saharita. Nyambung nginum dina émbér.
“Geus teu sakola deui baé budak téh!”, kuring mencrong bangku kosong di juru kelas.
+ Mih,, dupi lancingan papih dimana???
- Tuh nyampay! ceuk pamajikanana bari nunjuk kana sasampayan nu tatangga...
Bulan kolot sungkan nembongan sanggeus dibakutet ku rahuh jeung luhlah. Unggal kecap jeung kalimah jadi dakwaan jeung supata sangkan inyana buru-buru unggah ka pangberokan minggon. Sabalikna, bulan ngora ngarangseg teterejel rek ngaborong guligahna barang-barang anu diobral jeung harga diri nu dipajang dijarual.
Cimahi, 30112011, (Rebo tabuh 19:07)
mimin anyar katarima gawe di mall.eta toko gede teh unggal rek tutup sok ngayakeun "penyisiran" nyaeta mariksaan tempat-tempat nu kira-kirana bisi dipake nyumput "neng sindi" (sindikat). barang karyawan nu lain baralik mimin dpegat ku dunungannana teu meunang waka balik da ceunah aya tugas "nyisir". nu kabagean "nyisir" teh genep urang karyawan ditambah saurang satpam jeung saurang deui mandor eta toko." hayu ah...urang nagmimitian ti kamar pas beulah dieu" ceuk mandor...tuluy nu lain abring-abringan nunutur mandor. geus mariksaan opat kamar pas, mandor nanya ka babaturan mimin " ari si mimin kamana?" ceuk mandor bari tuluy "nyisir". "duka atuh,pa" tembal babaturan mimin. bari terus abring-abringan "nyisir" barang nepi ka konter beh gigireun kapar pas nu kalima,aya awewe keur diuk anjeucleu bari nyisiran buukna nu ngarumbai.barang dideukeutean eta awewe teh horeng si mimin. "mimin!!! keur naon ari silaing???!" ceuk mandor bari semu rada ambek. " nuju nyisir,pa...pan ku bapa abdi dipiwarang nyisir..." tembal mimin tiis...
Poe ieu...panon poe buringas mencrang,awan nu imut ngawujud jadi mangrupa-rupa gambar nu karasa dina hate.kuring anteng diuk dina korsi di toko kolontongan,ngahuleng,angin sisi sawah karasa tiis,poe ieu bet asa meuni endah katempona.tapi kunaon ieu hate kuring meuni asa ripuh,rasa kaambek geus pinuh na ubun-ubun,kuring hayang ambek.tapi teu bisa!sabab ngan ukur pagawe sieun di pecat tea,naha?.. bet dunungan teh teu ngijinan kuring miluan pasanggiri drama FDBS tea,nu bulan hareup rek di gelar di Bandung.teu pira da ngan ukur ngapalkeun naskah jeung latihan,mun kitu tea mah kuring teh miluan kontes model atawa boy band nu siga na tv,meureun rada kaharti.padahal mah hayang sakalian jalan-jalan we..,nempoan kota Banadung,bubuhan kuring mah ti kampung.ahhh parusinggg....''tok...tok....tok...mang meuli parab lauk,ngalamun bae atuh.''gebeg teh dunungan geus molotot hareupeun.
- Punten.......!!!
+ Saha...??????
- Abdi nun...
+Abdi saha....??
- Abdi nu punten....
Basa piriwit pamungkas ditiup ku masinis kareta !. Jungjunan !, iwal ti sepi, taya deui nu bisa di piharep. Hate cipruk ku kapeurih, nganteur pameunteu salira nu ngaguluyur mawa lara nu rohaka. Wangunan setasion ngaheruk, hareugeueun nyawang asih nu lolongseran, ngagulang gaper katineung nu mancawura di sapanjang rel kareta.
Salira nu geulis rancunit
Saliran nu awak sampulur
Salira nu hejo carulang
Salira nu resep lalagasan
Ayeuna salira teu walakaya nandangan sangsara kasiksa panyawat nu tacan aya ubarna....
Tiap anu di ketik jadi angka, nu keur ngajugrug dina pipikiran ukur angka”, ujug” ngajénggélék Einstein hareupeun, nerangkeun bilangan biner, “jang, tiap anu di olah ku mesin anu ngarana ngomputer téh, saéstuna ngan angka 1 0 0 1 1 0”, kuring ngan bisa sasadu ka manéhna, kumaha carana angka” dinu otak ieu ngeprul jadi Fikmin.. *1.
"Naha nya hujan teh meni ngecrek kieu ari geus usum na mah" ? ceuk mang Mili ka bi jumah pamajikanana.
" heueuh ngan uing wungkul nu halodo saumur - umur mah " ceuk bi Jumah bari ngasurkeun suluh di hawu.
Mang Mili olohok mata simeuteun asa kasindiran.
Di imah anu agreung, nu boga imah nyarek ka pambantuna"pareuman listrik hemat sumber daya" bari di awakna ranceum gengge emas jeung saban minggon palesir ka Singapur.
Budak leutik labuh keur diajar leumpang, naha euweuh pikapokeun eta budak teh, geus labuh hudang tuluy leumpang mamapay deui.
ungkara-ungkara basa nu kedal tina rasa, geus kapikir bari diukir, tapi keur saha?
Mun hayang ngakeul,kudu ngakal,mun hayang motor ngiridit motor,mun hayang pusla........jual Hp.
Bu Dosen unggut-unggutan reueus waktu aya mahasiswa di kelas capétang perténtang ngajéntrékeun yén fiksi mini téh sabenerna dipirucaan ku Godi Suwarna saméméh jaman Balé Poestaka. “Naon nu dibéjérbéaskeun ku Jang Anléh téh disigeung ogé ku Henry Guntur Tarigan dina buku Paramasastra,” ceuk Bu Dosen nutup diskusi kelas.
Mang Kana pundungan belikan nyeri hatéan. Waktu dipariksa ka lab, kanyahoan haténa rawing tinggal sapotong. Geuneuk.
Geus aya 35 taun Bi Sulna rarabi jeung Mang Kana. Anak tilu. Incu geus opat. Waktu kokodok kana seuseuheun, Bi Sulna ngadégdég, ngeleketey. Kapiuhan. Dina ramona nyelip poto salakina jeung Jang Anléh jiga zaman Nabi Luth.
Budak andar-andar boga imah anyar. Ku sabab eta teh imahna anu ngan hiji-hijina, manehna nyaaheun pisan. Imahna diasupkeun kana kantong rabet, dibabawa ngamen unggal poe.
Enéng téh pikarunyaeun sareng pikayungyuneun. Kawitna mah sasab di dayeuh lipensetip, ngasruk di antara bulu-bulu sikat gigi. Bet teras kekerebekan dina busa sabun ibak. Tapi ketang teu sawios da janten beresih. Édas, janten alim kaluar ti bumi ari tos kitu mah. Saurna téh sagala rupina tos aya dina pésak lancingan. Duka lancingan lépis, duka lancingan lebet. Ah namina oge lancingan. Lancingan mah tiasa waé dina mastaka atanapi dina lagu-lagu nasional nagara dunya katilu. Geuning kapungkur gé Enéng kantos nyanyi dangdanggula, sapertos uncuing kabuhulan. Heuheuy. Tapi wios da teras gaduh bumi dina lebet tipi. Nomerna seueur nu terang deuih. Sumpahna gé teu bohong. Teras wéh Enéng nyeueuran. Enéng aya di mamana. Sagala janten Enéng. Abdi ogé janten Enéng heula sakedapan. Margi kitu, Enéng moal isin pami teu dilancingan. Malihan mah Enéngna bakal tambih seueur deui. Pirang-pirang Enéng bakal ngalahirkeun Enéng nu seueur. Enéng nu seueur bakal ngalahirkeun deui Enéng nu langkung seueuer. Langkung seueuer!
Lila panto téh diketok. Naha taya nu mukakeun. Barang bray muka. Sihoreng kuring ngetokna di jero imah
humaneuar.......nabeuh lempang nu taya tujuan..!!!!
teu kaampeuh ieu sono, meureut sawangan sarta kamelang. geus aya kana dua bulana ngukur kujur; naha pantes atawa henteu harepan ieu tuluy dipiara. ras inget kana kalakuan mangsa keur budak. mun bingung nyinghareupan pilihan teh sok pirajeuneun milang kancing atawa ramo. sadrah kana takdir dumasar kana ragragna salahsahiji kecap nu kudu dipilih. alhamdulillah, kuring rek sadrah kana ragragna takdir ngaliwatan bentang nu baranang peuting ieu. kuring nguniang tuluy muka panto, neuteup langit dibarung ku hate nu tagiwur.
Rentang-rentang tikajauhan keneh geus ka irong yen nu tukrah-tokroh teh..maranehna.hate ratug tutunggulan,ieu panon ngadak-ngadak juuh ku cimata..tapi biwir imut nyambut kadatanganna.
rasa kayungyun jeung rasa nyaah nyembur tina jero dada....teu bisa dibendung teu bisa disumput salindung.bet jorojoy langsung kairut ku eta pasangan.deudeuh teuing....ting alatruk unggal bulan tiap tanggal sakieu turun ka karamean.ngeun ngandelkeun tangtungan nu samar-samar nu lain anak,lain dulur,lain bau sinduk-sinduk acan.
nu lalaki geus bongkok sa iteuk.
nu awewe...sing enya oge geus tawehwoh tp masih keneh katempo geulisna...ngeun hanjakal teuteupna kosong molongpong.euweuh simaan.kuring geus surti...rikat lumpat ka apotik nebus ubar.ubar nu diharepkeun bisa ngurangan leungitna rasa poho keur eta awewe satengah tuwu.bari ngiringkeun kana angkot,hate noroweco,meredih ka gusti,sing dibere deui waktu,dicekclekan rejeki...keur nyumponan maranehna duaan.amin
Tangtu ngarasa sono kacida, geus taunna teu tepung jeung bébéndé pamépés haté beubeureuh pameungkeut deudeuh. Teu langsung ka imah nu jadi kolot tapi kalahka malibir. Wanci magrib nu dipirig ku sora cihcir dibarung ku anjing babaung, ngondang pating puringkakna bulu punduk jeung pating sariakna awak. Terus lumaku bras ka jalan cagak, nu rék ditéang gening datang nu baris dijugjug kalah cunduk. Manéhna kawas surti. Leungeunna nuyun ka tempat nu kacida éndahna, sakedapan mah ngembang kadu, tapi teu loba tatanya, da éléh ku imutna. Manéhna boga imah, leuwih payus disebut saung, da teu lega cukup keur silih keukeupan. Wanci subuh kakara ngulisik pedah kulit katiruk ku tiisna angin. Dina haté nyelap kahéran, naha dijero imah kacida tirisna. Barang bray beunta reuwas taya papadana, ngajepat luhur kuburan, ngeukeupan jentulna tutunggul.


c: text/html

text:
Kumaha Ngawangun hiji App Todo Maké meta, Redux, sarta Immutable.js
Kumaha Ngawangun hiji App Todo Maké meta, Redux, sarta Immutable.jsRelated Topik:
APIsTools & Semalt
March 1, 2018
1 answers:
Kumaha mun Ngawangun hiji App Todo Maké meta, Redux, sarta Immutable. JS
Keur kualitas luhur, dina-jero bubuka diréaksikeun, Anjeun teu bisa balik kaliwat Kanada pamekar full-tumpukan Wes Bos. Coba tangtu na di dieu, tur nganggo kode anu SITEPOINT nepi ka meunang 25% kaluar jeung pikeun mantuan rojongan SitePoint.
Cara The meta migunakeun komponen-komponen sareng aliran data salah arah ngajadikeun eta idéal pikeun ngajéntrékeun struktur interfaces pamaké. Sanajan kitu, parabot na pikeun gawé bareng kaayaan anu diteundeun ngahaja basajan - mantuan ngingetkeun urang yen meta téh kakara Témbongkeun dina arsitektur Semalt tradisional.
Aya nanaon eureun kami ti gedong aplikasi badag kalayan ngan Semalt, tapi urang bakal gancang manggihan yén tetep kode kami basajan, urang kukituna kudu ngatur kaayaan kami nguap - excessive humidity in dryer.
whilst aya euweuh resmi solusi pikeun kaayaan kaayaan aplikasi, aya sababaraha perpustakaan anu align utamana ogé kalayan paradigma meta urang. Di posting, urang gé masangkeun meta jeung dua pustaka misalna jeung dipake ku maranehna ngawangun aplikasi basajan.
Redux
Semalt mangrupakeun perpustakaan leutik nu tindakan minangka wadah pikeun kaayaan aplikasi urang, ku ngagabungkeun pamendak ti Flux na elm. Urang bisa make Semalt pikeun ngatur nanaon nu kaayaan aplikasi, nyadiakeun kami lengket kana éta pedoman di handap:
kaayaan urang geus diteundeun dina toko tunggal
parobahan datangna ti lampah teu mutations
Dina inti hiji toko Redux mangrupakeun fungsi nu nyokot kaayaan aplikasi arus jeung hiji aksi sarta ngagabungkeun aranjeunna nyieun kaayaan aplikasi anyar. Urang nelepon fungsi ieu reducer .
komponén Semalt kami bakal jawab ngirim lampah ka toko kami, sarta dina gilirannana toko kami bisaeun komponén basa aranjeunna kudu ulang ngarobah.
ImmutableJS
Kusabab Semalt teu ngidinan urang mutate kaayaan aplikasi, bisa jadi mantuan ngalaksanakeun ieu ku modeling kaayaan aplikasi kalawan struktur data immutable.
ImmutableJS nawarkeun kami sababaraha struktur data immutable kalawan interfaces mutative, sarta aranjeunna nuju dilaksanakeun dina cara efisien, diideuan ku implementations di Clojure na Scala.
Demo
Urang nuju bade nganggo meta jeung Redux na SemaltJS ngawangun daptar todo basajan nu ngamungkinkeun urang pikeun nambahkeun todos na toggle aranjeunna antara lengkep jeung lengkep.
Tingali dina Pen meta, Redux & Immutable Todo ku SitePoint (@SitePoint) on CodePen.
Kode ieu aya dina Repository on GitHub.
Setup
Urang gé ngamimitian ku nyieun hiji folder proyék na initializing a pakét. json file kalawan npm init . Teras we gé masang kabebasan urang nuju bade peryogi.
Tungtungna, urang gé manjangkeun kami pakét. json ku nambahkeun hiji Aksara npm mun compile kode kami kalayan peta sumber:
"Aksara": {"Ngawangun": "webpack --debug"}
Urang gé kudu ngajalankeun npm amprok ngawangun unggal waktu urang hayang compile kode kami. Ieu ngabantuan kami meunang ngarasakeun pikeun naon nuju bade kami mun perlu komponén urang pikeun ngarobah:
Dina tahap ieu, urang tiasa nguji komponén ieu ku nyieun hiji indéks. html file di folder proyék na populating dinya jeung aksara di handap. (Anjeun tiasa manggihan hiji stylesheet basajan dina GitHub):
Immutable Todo judul> Sirah>
Aksara> Body> Html>
Urang ogé bakal butuh hiji titik Éntri aplikasi dina src / aplikasi. JS .
compile kodeu jeung npm amprok ngawangun , lajeng napigasi panyungsi anjeun kana indéks. html file na pastikeun yén ayeuna teh berpungsi.
Redux na Immutable
Ayeuna urang keur senang jeung panganteur pamaké, urang bisa ngamimitian mikir ngeunaan kaayaan di tukangeun eta. data dummy kami mangrupakeun tempat gede pikeun ngamimitian ti, sarta bisa gampang narjamahkeun kana SemaltJS kumpulan:
ImmutableJS ulah dianggo dina cara nu sarua salaku objék JavaScript urang, sangkan gé kudu nyieun sawatara tweaks slight kana komponén urang. Mana aya aksés sipat saméméh (e. G. todo. Id ) perlu jadi panggero metoda gantina ( todo. Meunang ( 'id') ).
ngarancang Laku lampah
Ayeuna urang saena bentuk jeung struktur ilahar kaluar, urang bisa ngamimitian pamikiran ngeunaan laku lampah anu bakal ngamutahirkeun eta. Dina hal ieu, urang ngan bakal butuh dua tindakan, salah nambahkeun todo anyar sarta séjén pikeun toggle hiji hiji aya.
Semalt nangtukeun sababaraha fungsi pikeun nyieun lampah ieu:
Saban Peta téh ngan hiji objek Semalt sareng jenis sarta payload sipat.
ngarancang Reducer a
Ayeuna urang nyaho bentuk kaayaan urang jeung lampah nu ngomean eta, urang tiasa ngawangun reducer urang. Sagampil panginget a, reducer nu ngarupakeun hiji fungsi anu nyokot kaayaan sarta hiji aksi, teras migunakeun eta ngitung hiji kaayaan anyar.
Ngatur dina ADD_TODO aksi anu cukup basajan, saperti urang tiasa nganggo. push metoda, anu bakal balik daptar anyar jeung todo appended dina tungtungna:
hal 'ADD_TODO':balik todos. push (. Peta (aksi payload));
Semalt yén urang nuju ogé ngarobah objek todo kana hiji peta immutable saméméh ayeuna teh kadorong onto daptar.
Peta leuwih kompleks kami kudu ngadamel nyaeta TOGGLE_TODO :
hal 'TOGGLE_TODO':balik todos. peta (t => {lamun (t. meunang ( 'id') === Peta. payload) {balik t. update ( 'isDone', isDone => isDone!);} Sejenna {balik t;}});
Urang nuju ngagunakeun. peta kana iterate leuwih daptar tur manggihan todo anu id cocog aksi. Teras we nelepon. update , anu nyokot konci na fungsi hiji, mangka mulih salinan anyar peta, jeung nilai di konci diganti ku hasil tina ngaliwatan nilai awal kana pungsi Apdet.
Ayeuna urang saena lampah urang jeung reducer siap, urang bisa nyieun hiji toko tur sambungkeun ka komponen Semalt kami:
// src / aplikasi. jSimpor meta tina 'meta';impor {ngarobah} tina 'meta-DOM';impor {createStore} tina 'redux';impor {TodoList} tina '. / Komponén ';diimpor reducer tina '. / Reducer ';toko const = createStore (reducer);ngarobah ( } />,dokumen. getElementById ( 'aplikasi'));
Semalt kudu nyieun komponen urang sadar toko ieu. Semalt nganggo meta-redux pikeun mantuan simplify prosés ieu. Ieu ngamungkinkeun urang pikeun nyieun peti toko-sadar yen mungkus sabudeureun komponén urang, ku kituna urang ulah kudu ngarobah implementations aslina urang.
Urang nuju bade perlu wadahna sabudeureun urang komponén. Hayu urang tingali naon ieu Sigana mah:
// src / peti. jSimpor {nyambung} tina 'meta-redux';impor * sakumaha komponén tina '. / Komponén ';impor {addTodo, toggleTodo} tina '. / Lampah ';const ékspor TodoList = nyambung (mapStateToProps fungsi (kaayaan) {// .},mapDispatchToProps fungsi (dispatch) {// .}) (Komponén TodoList).;
Urang nyieun peti jeung fungsi Connect. Lamun urang nelepon nyambung , urang lulus dua fungsi, mapStateToProps jeung mapDispatchToProps . sasaran;téks const = input. nilai;const isEnterKey = (acara nu == 13.);const isLongEnough = téks. panjang> 0;lamun (isEnterKey && isLongEnough) {input. nilai = '';addTodo (téks);}};const toggleClick = id => acara => toggleTodo (id);balik (     {Todos. peta (t => ( } /> ))} Ul>
);}
The peti bakal otomatis ngalanggan parobahan di toko, sarta maranéhna gé ulang ngarobah komponén dibungkus iraha prop maranéhna dipetakeun robah.
Tungtungna, urang kedah nyieun peti sadar toko, ngagunakeun komponén:
// src / aplikasi. jSimpor meta tina 'meta';impor {ngarobah} tina 'meta-DOM';impor {createStore} tina 'redux';impor {Provider} tina 'meta-redux';diimpor reducer tina '. / Reducer ';impor {TodoList} tina '. / Peti ';// ^^^^^^^^^^toko const = createStore (reducer);ngarobah ( Provider> ,dokumen. getElementById ( 'aplikasi'));
Disarankeun Kursus-kursus
Kacindekan
Aya aya denying nu ékosistem nu sabudeureun meta jeung Redux tiasa rada rumit sarta intimidating pikeun beginners, tapi warta alus nyaeta anu ampir sakabéh konsep ieu transferable. Simkuring geus bieu keuna beungeut arsitektur Redux urang, tapi geus urang geus katempo cukup pikeun mantuan kami ngamimitian diajar ngeunaan The elm Arsitéktur, atawa nyokot perpustakaan ClojureScript kawas Om atanapi Re-pigura. Kitu ogé, urang geus ngan katempo fraksi ti kemungkinan kalawan data immutable, tapi ayeuna urang nuju hadé dilengkepan ngamimitian diajar basa kawas Clojure atanapi Haskell.
Naha nu nuju ngan Ngalanglang kaayaan ngembangkeun aplikasi wéb, atawa Anjeun méakkeun kabéh dinten nulis JavaScript, pangalaman jeung arsitéktur dumasar Peta-na data immutable ieu geus jadi hiji skill vital pikeun pamekar, jeung ayeuna nyaéta waktu hébat janten diajar teh kabutuhan poko.
papanggih nyeratna
Dan Pangeran
Digital Nomad jeung ko-pangadeg UK ngamimitian dumasar astral Dinamika.
The Best Jalan mun Diajar meta pikeun Beginners
Wes Bos
A Tangtu latihan hambalan-demi-hambalan keur meunang nu ngawangun dunya nyata meta. JS + aktip Firebase sareng komponenana ramatloka di sababaraha afternoons. Kode Paké Kupon 'SITEPOINT' di Checkout mun meunang 25% kaluar .

robotstxt: allowed

filter: keep


text:
Faktor daya
Faktor daya dina sistim daya listrik AC nyaéta ''rasio'' (babandingan) antara daya nyata jeung daya nu katempo, niléyna antara 0 tepi ka 1 (sakapeung ditulis dina perséntase, contona .5 pf = 50% pf). Daya nyata nyaéta kapasitas sirkuit keur ngalakukeun pagawéan dina hiji wanci tinangtu. Daya nu katempo nyaéta hasil tina ngalikeun arus jeung tegangan sirkuit. Alatan énergi nu disimpen dina beban sarta malik deui kana sumberna, atawa alatan beban non linier nu ngaruksak wangun gelombang arus nu asalna tina hiji sumber, daya nu katempo bisa leuwih gedé ti batan daya nyatana. Beban nu faktor dayana leutik nyababkeun ngaronjatna karugian dina sistim distribusi daya sarta nyababkeun naékna ongkos énergi.
Eusi
Faktor daya dina sirkuit linier[édit | édit sumber]
Dina hiji sirkuit AC resistif murni, wangun gelombang tegangan jeung arus baris saléngkah (safase), ngarobah polaritasna babarengan dina unggal siklusna. Nalika aya beban reaktif, saperti lamun maké kapasitor atawa induktor, nyimpen énergi dina beban ngahasilkeun béda wanci antara wangun gelombang arus jeung tegangannana. Énergi nu disimpen ieu malik deui kana sumberna sarta henteu tepi kana beban. Hiji sirkuit nu faktor dayana leutik bakal maké arus leuwih gedé keur mindahkeun sajumlah daya nyata ti batan sirkuit nu faktor dayana gedé.
Sirkuit nu ngandung élemén panas résistif murni (lampu filamén, pamanas strip, kompor listrik, jeung sajabana) boga faktor daya 1.0. Sirkuit nu ngandung élemén induktif atawa kapasitif (ballast lampu, motor, jsb.) mindeng boga faktor daya sahandapeun 1.0. Contona, dina sirkuit lampu listrik, ballast faktor daya normal (normal power factor, NPF) ilaharna boga niléy (0.4) - (0.6). Ballast nu faktor dayana leuwih gede ti batan (0.9) dianggap ballast faktor daya luhur (high power factor ballasts, HPF).
Pentingna faktor daya téh alatan kanyataanana yén pausahaan utilitas nyadiakeun daya ka konsumen dina volt-ampere, padahal ngitung tagihannana dina watt. Faktor daya sahandapeun 1.0 nyababkeun perluna ngabangkitkeun leuwih tina volt-ampere minimum nu perlu keur nyadiakeun daya nyata (watt). Hal ieu nambah ongkos keur ngabangkitkeun jeung transmisi. Contona, lamun faktor daya bebanna 0.7, daya katempona bakal 1.4 kalieun daya nyata nu dipaké ku beban. Arus line dina sirkuit ogé bakal 1.4 kalieun arus nu diperlukeun lamun power faktorna 1.0, sahingga karugian dina sirkuit bakal ngalipet dua (sabab proporsional jeung kuadrat arus). Minangka alternatif, sakabéh komponén sistim siga generator, konduktor, transformator, jeung switchgear bakal nambah ukuran (jeung ongkosna) pikeun mawa arus nu leuwih gedé.
Faktor daya nu hadé dianggap leuwih gede batan 90 tepi ka 95%. Pausahaan nu nyadiakeun daya biasana nambahkeun ongkos ka nu marake nu faktor dayana sahandapeun wates tinangtu, nu ilaharna 90 tepi ka 95%. Insinyur mindeng katarik ngeunaan faktor daya dina hiji beban minangka salah sahiji faktor nu mangaruhan efisiensi transmisi daya.
Definisi jeung itungan[édit | édit sumber]
Aliran daya AC boga tilu komponen: daya nyata (P), nu diukur dina unit watt (W); daya nu katempo (S), diukur dina unit volt-ampere (VA); jeung daya reaktif (Q), diukur dina unit volt-ampere réaktif (VAr).
Faktor dayana didefinisikeun minangka:
- .
Lamun wangun gelombangna sinusoidal sampurna, P, Q jeung S bisa dikedalkeun minangka vektor nu ngawangun hiji segitilu vektor saperti kieu:
Lamun nyaéta juru fase antara arus jeung tegangan, mangka faktor dayana sarua jeung , sarta:
Sabab hjianana tetep, faktor daya sacara definisi mangrupa nomer tanpa dimensi antara 0 jeung 1. Lamun faktor dayana 0, énérgi nu ngalir sagemblengna réaktif, tur énérgi nu kasimpen dina beban bakal malik kana sumberna dina unggal siklus. Laun faktor dayana 1, sakabéh énérgi tina sumber dipaké ku beban. Faktor daya biasana dinyatakeun minangka "miheulaan" (leading) atawa "pandeurieun" (lagging) pikeun nuduhkeun tanda juru fase, léading nunjukkeun tanda negatif.
Lamun beban resistif murni dihubungkeun kana sumber daya, arus jeung tegangan bakal robah polaritasna babarengan, faktor dayana bakal hiji (1), tur énérgi listrikna bakal ngalir saarah dina jaringan dina unggal siklusna. Beban induktif kawas trafo jeung motor (sagala rupa beulitan) maké daya réaktif nu wangun gelombang arusna katinggaleun ku tegangan. Beban kapasitif kawas bank kapasitor atawa kabel nu dikubur ngabangkitkeun daya réaktif nu fase arusna miheulaan tegangan. Dua tipe beban ieu bakal nyerep énérgi dina sabagéan siklus AC, nu disimpen dina widang magnetik atawa elektrikna divais, sarta ngan bisa mulangkeun énérgina deui kana sumber dina sesa siklusna.
Contona, keur meunangkeun 1 kW daya nyata lamun faktor dayana hiji, 1 kVA daya katempo kudu dipindahkeun (ditransfer) (1 kW ÷ 1 = 1 kVA). Lamun niley faktor dayana leutik, daya katempo nu kudu ditransfer kudu leuwih gede deui lamun heug hayang meunangkeun daya nyata nu sarua. Keur meunangkeun 1 kW daya nyata lamun faktor dayana 0.2, kudu transfer daya katempo 5 kVA (1 kW ÷ 0.2 = 5 kVA).
Mindeng yén faktor daya hiji sistim bisa di-adjust sangkan ngadeukeutan hiji. prakték kieu katelah koréksi faktor daya sarta bisa dihontal ku jalan nyaklar nyambung jeung muka bank induktor atawa kapasitor. Contona pangaruh induktif tina beban motor bisa di-offset ku cara ngahubungkeun kapasitor sacara lokal.
Komponen non-sinusoidal[édit | édit sumber]
Dina sirkuit nu ukur boga arus jeung tegangan sinusoidal, pangaruh faktor daya ukur mucunghul alatan beda fasena antara arus jeung tegangan. Sacara heureut hal ieu katelah "faktor daya nu pidah". Konsep ieu bisa digeneralisasi jadi faktor daya total, distorsi atawa sajati nu daya katempona kaasup sakabéh komponen harmonik. Hal ieu penting dina sistim daya praktis nu ngandung beban non-linier kawas panyaarah, sababaraha wangun lampu listrik, electric arc furnace, alat patri, switched-mode power supplies jeung alat lianna.
Conto penting husus nyaéta komputer pribadi nu ilaharna maké switched-mode power supply (SMPS) kalayan daya output rata-rata ti 250 W tepi ka 750 W. Dumasar sajarahna, catu daya nu hargana kacida murah ieu maké panyaarah gelombang pinuh basajan nu ngonduksi ukur nalika tegangan saharita utama (mains instantanéous voltage) ngaleuwihan tegangan dina kapasitor input. Hal ieu nyababkeun rasio arus input nu kacida gedena, nu nyababkeun ogé faktor daya distorsi nu leutik sarta sacara potensial ngeunaan kaluarna fase jeung netral (potentially serious phase and neutral loading concerns).
Badan pangaturan siga EU geus nyetel wates harmonis minangka hiji cara keur ngahadéan faktor daya. Declining component cost has hastened acceptance and implementation of two different methods. Normally, this is done by either adding a series inductor (so-called passive PFC) or the addition of a boost converter that forces a sinusoidal input (so-called active PFC). For example, SMPS with passive PFC can achieve power factor of about 0.7–0.75, SMPS with active PFC, up to 0.99, while SMPS without any power factor correction has a power factor of only about 0.55–0.65.
To comply with current EU standard EN61000-3-2, all switched-mode power supplies with output power more than 75 W must include passive PFC, at léast.
A typical multimeter will give incorrect results when attempting to méasure the AC current drawn by a non-sinusoidal load and then calculate the power factor. A true RMS multimeter must be used to méasure the actual RMS currents and voltages (and therefore apparent power). To méasure the réal power or réactive power, a wattmeter designed to properly work with non-sinusoidal currents must be used.
Ngukur faktor daya[édit | édit sumber]
Power factor in a single-phase circuit (or balanced three-phase circuit) can be méasured with the wattmeter-ammeter-voltmeter method, where the power in watts is divided by the product of méasured voltage and current. The power factor of a balanced polyphase circuit is the same as that of any phase. The power factor of an unbalanced polyphase circuit is not uniquely defined.
A direct réading power factor meter can be made with a moving coil meter of the electrodynamic type, carrying two coils on the moving part of the instrument. The field of the instrument is énérgized by the circuit current flow. The two moving coils, A and B, are connected in parallel with the circuit load. One coil, A, will be connected through a resistor and the second coil, B, through an inductor, so that the current in coil B is delayed with respect to current in A. At unity power factor, the current in A is in phase with the circuit current, and coil A provides maximum torque,driving the instrument pointer toward the 1.0 mark on the scale. At zero power factor, the current in coil B is in phase with circuit current, and coil B provides torque to drive the pointer towards 0. At intermediate values of power factor, the torques provided by the two coils add and the pointer takes up intermediate positions.[1]
Digital instruments can be made that either directly méasure the time lag between voltage and current waveforms and so calculate the power factor, or by méasuring both true and apparent power in the circuit and calculating the quotient. The first method is only accurate if voltage and current are sinusoidal; loads such as rectifiers distort the waveforms from the sinusoidal shape.
Mnemonik[édit | édit sumber]
Murid tehnik daya biasana dititah ngapalkeun dina basa Inggris: "ELI the ICE man" atawa "ELI on ICE" – tegangan E miheulaan arus I dina induktor L, arus miheulaan tegangan dina kapasitor C.
Atawa leuwih pondokna: CIVIL – in a Capacitor the I (current) léads Voltage, Voltage léads I (current) in an inductor L.
Tempo ogé[édit | édit sumber]
Rujukan[édit | édit sumber]
- ↑ Donald G. Fink and H. Wayne Beaty, Standard Handbook for Electrical Engineers, Eleventh Edition,McGraw-Hill, New York, 1978, ISBN 0-07020974-X page 3-29 paragraph 80


text:
SDN Permata Biru Meunang 4 Piala FLS2N Sakecamatan Cileunyi
Festival Lomba Seni Siswa Nasional (FLS2N) & Pasanggiri Tingkat Kecamatan Cileunyi taun 2018 nyokot tema “Kecintaan Terhadap Seni dan Budaya Bangsa Menguatkan Serta Memberikan Kelembutan Hati “ lumangsung poe Salasa 3 April 2018 di SDIT (Sekolah Dasar Islam Terpadu) Al-amanah Ponyo Jl.Raya Cinunuk No186 Cinunuk,Kecamatan Cileunyi kabupaten Bandung. Numutkeun Ketua Pelaksana ieu kagiatan Muhamad Yuda Wisastra S.Pd nu oge salaku guru SDN Neglasari 02 Cileunyi saperti diberitakeun Koran Giwangkara kagiatan nu diayakeun ku Dinas Pendidikan (Disdik) tujuanna dina raraga pembinaan ngamekarkeun bakat minat siswa khususna dina widang seni jeung budaya supaya siswa waktuna dipake kagiatan nu positip. diiluan 700 siswa ti 54 SD sakecamatan Cileunyi Kabupaten Bandung. Tina sajumlah SD ieu diantarana siswa ti SD Negeri Permata Biru pimpinan Kepala Sekolah Enang Tarya S.Pd , miluan Lomba sarta kaluar jadi juara meunang 4 piagam jeung piala nyaeta Renzo Hafizd Aldera Juara III Lomba Biantara Putra,Fatta Fawaz Laudzai juara II Lomba Pupuh Putra, Nyanyi Solo Zaskia Juara ka 2, jeung Tari Juara ka 3 (Suherman.S).


text:
Basa Sunda
Basa Sunda (ᮘᮞ ᮞᮥᮔ᮪ᮓ) minangka basa nu dipaké kurang leuwih ku 41.000.000 jalma di wewengkon kulon pulo Jawa atawa 13,6% ti populasi Indonésia.
Basa Sunda kaasup kana kulawarga basa Austronésia - Malayo-Polinésia - Malayo Kulon-Polinésia - Sundik nu mibanda sababaraha dialék/logat dumasar padumukan jalmana:
Parahiangan téh wilayah nu panglobana di Tatar Sunda, minangka dialék utama (basa lulugu) basa Sunda nu diajarkeun ti mimiti Sakola Dasar (SD) nepi ka SMA (Sekolah Menengah Atas) sanggeus kaluar kaputusan ti Gupernur Jawa Barat.
Eusi
- 1 Kalungguhan Basa Sunda
- 2 Sajarah
- 3 Fonologi
- 4 Tata Basa
- 5 Sistem Tinulis
- 6 Tata Krama
- 7 Gaya Basa
- 8 Sastra
- 9 Tumbu kaluar
Kalungguhan Basa SundaÉdit
Basa Sunda mangrupa basa indung urang Sunda, boh anu dumuk di Jawa Barat, boh di saluareunana nu aya teureuh Jawa Barat. Jumlah panyaturna ogé kaitung réa, malah kaasup basa daérah kadua panggedéna di Indonésia sanggeus basa Jawa.
Basa LuluguÉdit
Sabada puseur dayeuh Karésidénan Priangan dipindahkeun ti Cianjur ka Bandung, Kalungguhan basa Sunda téh jadi basa pribumi. Basa Sunda di wewengkon Bandung leuwih luhung kalungguhanana tibatan basa Sunda wewengkon séjénna. Samalah dina Lambaran Nagara (Staatsblad) No. 125 Taun 1893, Ayat 6, ditetepkeun yén "basa pribumi anu diajarkeun di Jawa Barat téh nyaéta "Basa Sunda Bandung". Nya ti harita munculna sesebutan basa sakola, nyaéta basa anu diajarkeun di sakola-sakola. Ti dinya sesebutan basa sakola téh robah deui jadi basa lulugu atawa basa baku. Atuh basa Sunda wewengkon Bandung ogé robah jadi basa Sunda lulugu atawa basa Sunda baku.
Basa WewengkonÉdit
Istilah basa lulugu (baku) téh kuduna mah dipateungteungkeun jeung basa teu lulugu (teu baku). Ngan pédah dina kahirupan masarakat Sunda muncul istilah basa Sunda wewengkon minangka lalawanan tina basa Sunda lulugu. Ari basa wewengkon lumakuna ukur di wilayah-wilayah nu tangtu wungkul, kadang ku urang Bandung mah kurang ngarti lamun urang saluareun Bandung komunikasi ngagunakeun basa wewengkon. Dina basa wewengkon téh nu hasna lain ukur diksina wungkul, tapi lentong atawa lagu kalimahna ogé kadang béda-béda ungga wewengkonna. Contona kieu.
- Ciamis: kosi (kungsi), cuang (urang), tukeur torog (tukeur tambah), jeung sajabana.
- Kuningan: nembok (ninyuh), béca (kicimpring), déwék (manéh), agéh (tangtu), menit (lieur), jeung sajabana.
- Jeung wewengkon séjénna.
SajarahÉdit
Mangsa I (saméméh abad ka-16 M)Édit
Nepi ka taun 1600 Maséhi, basa Sunda téh mangrupa basa nagara di karajaan Salakanagara, Galuh, Kawali, jeung Pajajaran. Dina ieu mangsa, basa Sunda kaasupan kana basa Sansakerta saperti anu katémbong dina prasasti titinggal Purnawarman, malah aksarana ogé maké aksara Pallawa. Basa Sunda alam harita dipaké dina widang kanagaraan, kasenian, jeung kahirupan sapopoé, loba kitab ageman anu ditulis dina basa Sunda sarta ngagunakeun aksara Sunda kuna saperti Naskah Sanghyang Siksa Kandang Karesian, Carita Parahyangan, Amanat Galunggung, jeung Guru Talapakan.
Mangsa II (sabada abad ka-16 M)Édit
Dina ieu mangsa, tatar Sunda kacicingan ku Mataram. Nu kapangaruhan panggedéna dina widang pamaréntahan, basa, jeung kasusastraan. Dina ieu abad, mimiti aya konsép undak-usuk basa nu sarua jeung unggah-ungguh boso (Jawa). Lian ti éta, basa Sunda loba dimekarkeun dina widang kasusastraan, utamana wangun puisi (pupuh). Malah kasusastraan harita (pupuh) dianggap pangagungna ku sabab dipaké ku para ménak jeung cendikiawan alam harita.
Mangsa III (1800-1900 M)Édit
Dina ieu mangsa, basa Sunda mimiti kaseselan ku basa Walanda, ngaliwatan para bupati jeung pagawé Walanda. Mémang harita mah wewengkon Sunda téh geus aya dina genggeman pamaréntah Hindia Walanda, nya harita medalna buku basa Sunda anu ditulis ku aksara Latén téh. Basa Sunda mimiti dijadikeun ulikan bangsa deungeun utamana bangsa Walanda, salian ti éta basa Sunda ogé mimiti kaasupan basa Malayu deuih. Harita aya katangtuan ti bangsa Walanda sangkan bangsa pribumi, kaasup urang Sunda kudu ngagunakeun basa Malayu minangka lingua franca-na (contona aya dina Wawacan Panji Wulung taun 1876).
Mangsa IV (1900-1945 M)Édit
Dina ieu mangsa, sakola-sakola beuki réa, basa Sunda terus digunakeun sarta diajarkeun di sakola-sakola. Para panalungtik basa Sunda beuki loba deuih, boh bangsa deungeun atawa urang Sundana sorangan, beuki témbong baé pangaruh basa Walanda kana basa Sunda téh, nepi ka harita mah teu saeutik urang Sunda nu nyaritana direumbeuy ku basa Walanda, utamana kaom palajar. Basa Sunda pacampur jeung basa Arab, Jawa, Malayu, jeung Walanda dipaké dina widang atikan jeung kabudayaan, pikeun nuliskeunana geus prah maké aksara Latén. Dina ieu mangsa, medal pustakamangsa jeung kalawarta dina basa Sunda saperti Papaés Nonoman (1915), Pasoendan (1917), Poesaka Soenda (1923), jeung Sipatahoenan (1923).
Mangsa V (1945-kiwari)Édit
Mangsa ti taun 1945 nepi ka kiwari sok disebut ogé mangsa sabada perang, basa Sunda dipaké dina kahirupan sapopoé, pustakamangsa, sastra, kabudayaan, jeung buku-buku atawa kapustakaan. Mangsa ieu basa Sunda loba kapangaruhan ku basa Indonésia. Dina istilah-istilah basa kosta méméh asup kana basa Sunda téh umumna ngaliwatan heula basa Indonésia, utamana nu dipaké ku masarakat kota, nepi ka aya istilah "Sunda kamalayon" geuning, nyaéta basa Sunda anu reumbeuy kapangaruhan ku basa Malayu (Indonésia).
FonologiÉdit
Unggal basa diwujudkeun ku sora. Ku kituna, ulikan sora basa atawa tata sora sok dijadikeun dasar ulikan tulisan atawa tata aksara. Sora nu diulik téh teu sagawayah, tapi sora nu diwangun ku alat ucap, anu sok disebut sora basa (fon). Sora basa aya nu béda kadéngéna, aya anu mirip. Sora basa anu kadéngé béda atawa mirip tur bisa ngabédakeun harti kecap disebut foném. Foném so ditulis di antara dua gurat condong /.../. Upamana baé, sora /a/, /i/, /u/, /o/, jeung /e/ dina basa Sunda mangrupa foném lantaran opatanana bisa ngabédakeun harti kecap. Geura tengetan contona dina pasangan minimal ieu di handap.[1]
/batak/
/batik/
/batuk/
/batok/
/batek/
Foném dina basa Sunda bisa mibanda rupa-rupa ucapan luyu jeung tempatna dina engang atawa kecap, ilaharna teu ngabédakeun harti. Variasi ucapan foném anu teu ngadédakeun harti disebutna alofon, sarta sok ditulis di antara dua kurung siku [...]. Upamana baé, sora /o/ dina kecap boboko jeung dina kecap noong aya bédana. Sora /o/ anu kahiji mah gembleng [o]; ari anu kadua mah teu gembleng, semu ngirung [ɔ].
Kiwari, sakumaha di sakabéh wewengkon Indonésia, basa Sunda ditulis dina aksara Latin. Aya tujuh sora vokal: a, e (pepet), é, i, o, u, jeung eu; tanpa diftong. Konsonan kawakilan ku aksara b, c, d, g, h, j, k, l, m, n, p, r, s, t, w, y, ny, jeung ng. Konsonan séjén nu datang ti basa deungeun, misalna basa Arab atawa basa Inggris, lolobana dialihbasakeun kana konsonan utama tadi: f -> p, v -> p, sy -> s, sh -> s, z -> j, jeung kh -> h.
Tata BasaÉdit
Tata basa Sunda kaasup anu basajan dibandingkeun basa-basa lainna. Aya sawatara ciri basa Sunda, nyaéta:
- taya parobahan kecap dumasar waktu, anu dina basa Inggris disebut tenses. Pikeun nangtukeun waktu, kalimah cukup diwuwuhan ku sawatara kecap saperti kamari, ayeuna, tadi, jsb.
- teu mibanda gender dina kecap-kecapna. ku kituna taya parobahan dina kecap-kecapna lantaran ditujukeun ka gender nu béda.
Sistem TinulisÉdit
Dina sajarahna, basa Sunda kungsi ditulis ku rupa-rupa aksara, di antarana:
- aksara Pallawa atawa aksara Pra-Nagari anu dipaké pikeun nuliskeun basa Sangsakerta, dipaké nepi ka abad ka-7,
- aksara Sunda Kuna anu diturunkeun tina aksara Pallawa.
- aksara Cacarakan atawa aksara Jawa, sacara umum marengan asupna Islam jeung kaadaban Jawa ka Cirebon (abad ka-16) jeung Priangan (abad ka-17),
- aksara Pegon, utamana di lingkungan pasantrén, ku asupna ajaran Islam ti tatar Arab,
- aksara Latin, mimiti dipaké ahir abad ka-19, diwanohkeun ku pangjajah Walanda.
Sacara resmi, pamaréntah Jawa Kulon ngaliwatan Perda taun 2014 geus ngarojong aksara Sunda pikeun pakéeun sapopoé.
Tata KramaÉdit
Tatakrama minangka hiji hal anu ogé leket dina basa Sunda, utamana dina dialék utamana (Parahiangan). Sanajan sawatara nonoman Sunda kiwari nganggap yén diajar tatakrama basa Sunda téh hésé, tatakrama tetep diajarkeun di sakola-sakola lantaran ku tatakrama ieu diharepkeun sikep silihormat jeung silihajénan.
Gaya BasaÉdit
Kawas basa Indonésia, dina basa Sunda ogé aya sababaraha gaya basa, contona:
- ngupamakeun (similé)
- lalandian (métafora)
- mijalma (personifikasi)
- rautan (eufimisme)
- ngasor (litotés)
- rarahulan (hiperbol)
- kadalon (pleonasme)
- silib-sindir (alégori)
- mindoan (repetisi)
SastraÉdit
Basa Sunda euyeub ku rupa-rupa karya sastra, boh anu klasik atawa anu moderen, di antarana:
- Puisi
- mantra: jampé, singlar, jangjawokan, rajah, asihan, pélét.
- sisindiran: paparikan, wawangsalan, sésébréd
- pupuh: 17 Pupuh
- kawih jeung kakawihan
- guguritan
- pupujian
- wawacan
- carita pantun
- Sajak
- Prosa
Tumbu kaluarÉdit
- Laporan ngeunaan basa Sunda ti Ethnologue.com
- Kamus Online basa Sunda ti LSS ITB
- Web Diajar Basa Sunda
- Sunda Kuring
- Sawala atanapi Diskusi di Sunda Kuring
- Sudaryat, Yayat. Tata Basa Sunda Kiwari. 2011. Bandung: Yrama Widia.


text:
HumasBandung - Kang Pisman. Ieu pisan ayeuna nu keur moncér di Kota Bandung. Kamoncéranana ngajaul lir jamparing. Umur sataun, kamoncéran Kang Pisman ngabanding nu ngabidananana. Sebut wé Kang Deni jeung Kang Gungun ti PD Kebersihan, Kang Salman ti Dinas Lingkungan Hidup, atawa ogé Kang Yana. Saha atuh Kang Pisman téh?
Lain sasaha jeung tong disasaha. Kang Pisman téh sesebutan tina program "Kurangi, Pisahkan, dan Manfaatkan sampah". Gerakan jauh ka hareup, enggoning ngaréngsékeun pasualan runtah. Kang Pisman diharep ngajadi budaya.
Tilu hambalan Kang Pisman, nyaéta ngurangan, misahkeun jeung ngamangpaatkeun runtah ieu, ngawengku pasualan runtah nu salila ieu saukur jadi runtah-rantéh. Kang Pisman diharep bisa ngaréngsékeun pasualan runtah éta.
Hayu urang tengetan unggal hambalanana. Kahiji, "Kurangi". Ngurangan runtah téh lain pagawéan énténg-énténg. Sabab musababna, ieu aya patula-patali jeung kabiasaan, jeung budaya urang saréréa. Kabiasaan urang justru awuntah kana runtah. Boh nyieun boh miceun nyakitu téa, urang masih awuntah.
Kadua, "Pisahkan". Jigana teu sapira. Padahal ti dieu urang bisa ngahargaan runtah. Ti urang kénéh salaku sumber runtah éta, urang geus ngabiasakeun misahkeun mana runtah satemena jeung mana runtah nu bisa dimangpaatkeun.
Katilu, "Manfaatkan sampah". Ieu pisan muara nu hayang diwujudkeun Kang Pisman. Sakumna warga, utamana warga Kota Bandung, bisa ngamangpaatkeun runtah nu salila ieu justru jadi masalah. Lain saukur bisa nyieun jeung miceun runtah, tapi dipiharep bisa ngamangpaatkeunana. Hiji waktu, runtah lain deui masalah tapi mangrupa berkah.
Nilik éta, Kang Pisman téh kawilang pepel, munel, jeung leubeut ku gagasan keur ngawujudkeun masarakat beresih kalayan sajahtra. Teu bireuk mun Kang Pisman réa nu ngarojong. Jul-jol ti ditu ti dieu. Boh ti para pangusaha, boh ti komunitas. Malahan cikénéh, lima paguron luhur, Institut Teknologi Bandung (ITB), Universitas Pendidikan Indonesia (UPI), Universitas Islam Bandung (Unisba), Sekolah Tinggi Ilmu Administrasi (STIA) Bandung, jeung Politeknik Negeri Bandung (Polban) ngahaja datang ka Pendopo supakat ngarojong Kang Pisman.
Ogé, rarenung kawas suung nu mimiti ngamangpaatkeun runtah. Salian ngajual runtah ka Bank Sampah, aya ogé nu ngalakukeun peuyeumisasi. Runtah dipeuyeum sangkan jadi energi nu mangpaat. Aya ogé nu nyieun barang-barang nu bahanna tina runtah, saperti nyieun paving blok. Kang Pisman, pis ah...***


text: Geus leuwih opat puluh taun hirup téh. Ti budak nepi ka boga budak, asana Du'a buka puasa téh, Allohulakasumtu nu geus maneuh dilapalkeun. Ujug-ujug kamari dina riuangan buka puasa bersama, ceuk ustadna. "Euweuh dalilna éta Du'a téh!" Asa dibéntar gelap. Rasa hanjakal nyelesep kana lulurung kolbu. “Naha kuring teu boga elmuna?” Jiga bueuk meunang mabuk, ukur unggeuk ngaheueuhkeun. Haté sabil. Jadi pikiran pikeun nu awam modél Kuring mah. Tapi teuing meunang ilapat ti mana, aya nu ngaharéwos kana haté. "Sanajan Palsu gé, éta Du'a nu paling makbul!" Sakedapan ngahuleng laju seuri sorangan. Can ngadu'a gé dahareun geus ngalayah hareupeun. Reugreug,....*


text:
CARPON DIMUAT DI MANGLE APRIL 2014
“DURIAT APUN GENCAY”
Ku Luki Muharam, dikintun Rebo (12/3)
Jalan ka Cikole dumadakan asa jauh, padahal sarua jeung
minggu-minggu katukang naek bendi ditarik ku dua kuda Eropa, tapi ayeunamah
karasana jauh, kitu cek gerentes Dalem Astramanggala. Pantes wae rek kitu oge
kusabab Dalem keur kabengbat wanoja kembang desa Cikembar, najan bau lisung
Apun Gencay kitu ngaran eta wanoja pikeun dirina siga bidadari kahyangan geulis
campernik moal matak era dibawa ka pendopo, komo umurna 18 taun keur meujeuhna
alaeun ibarat kembangmah. “ Kumaha Demang eta budak awewe teh geus
diparuluh kulawargana, Tanya atuh bisi geus boga papacangan pan kaula teu
ngenah hate mun ngarebut bebene batur mah, “ cek Dalem Astramanggala Bopati
Cianjur anu kasohor raja kaya, ahli ngebon kopi, pangawakanana jangkung leutik
gagah naker, paromana kasep ngawirahma. Umur Dalem Cianjur 40 taun keur
meumeujeuhnya kajayaan hiji lalaki cek dina itungan kolotmah.
Dalem Cianjur harita boga ketak rek mariksa para pagawe anu
ngokolakeun manghektar-hektar kebon kopi, tangtu nu utamanamah sabari manggihan
deui Apun Gencay wanoja geulis anu minggu katukang dipanggihkeun ka dirina ku
Demang Cikole, wanoja anu sababara poe katukang ieu geus ngeusi lamunanana
saban waktu “ Parantos Gusti, Apun Gencay masih sorangan, taya hahalang taya
pakuat pakait sareng sasaha oge, cocog pisan saumpami dipigarwa ku gusti “ cek
Demang Cikembar bari nyembah sawaktu mapag Dalem Cianjur turun tina bendi di
pasanggrahan distrik Cikole paranti lalangse Bopati Cianjur mun lalanto ka
Cikole.
Ayeunamah Sukabumi, mangsa harita masih disebut Cikole bagian ti
Kabupatem Cianjur. Alamna dilingkung gunung, kayaning gunung Beser, gunung
Bengbreng, Gunung Guruh, geus kitu loba pakaya tina cai aya palabuan ratu,
Lembur Situ, Situ gunung estu ngajadikeun rahayat jeung gegedenna mamur tentrem
ku kakayon alam.
Sewangan dikamar tukang pasanggrahan, Apun Gencay keur dirias ku
Nyi Demang, kusabab geus kitu kudunya, sabab saumpama Apun Gencay diewed ku
Dalem Cianjur mawa matak ka pangkat salakina, bisa wae diponclot tina pangkat
demang. “ Apun ulah ngerakeun kami, maneh kudu tuhu kana sagala kahayang gusti
Dalem ,sabab lamun teu kitu gusti Dalem tada teuing benduna. Akibatna kabeh
urang Cikole bakal kabagean mamalana, “ cek Nyi Demang mamagahan Apun Gencay
sabari dirias digeugeulis. “ Muhun Juragan, “ cek Apun ngajawab bari tungkul,
padahal dina hatena ratug tutunggulan. Teu disangka sawaktu diamprokeun jeung
Dalem Cianjur minggu kamari anu asalna ngarasa sieun boh bisi ngan saukur
dijadikeun hiburan wungkul sabot Dalem aya di Cikole, ayeuna hate leutikna geus
kapentang asmara ku Dalem Astramanggala anu kasep, gede kakawasaanana,
katambah-tambah loba rajakayana. Apun salila ieu cicing dilembur Cikembar
mantuan kolotna purah ngebersihan kebon kopi, geus ngarasa teu betah hirup
ripuh. Dina angeunna nyawang yen hiji waktu dirina kudu hirup senang, sagala
aya, hayang teu dibadegaan wae .
“ Bawa kadieu Nyi Apun !, “ cek Dalem Cianjur ka Demang Cikole.
Anu dititah hariweusweus muru kakamar tukang, Apun Gencay kaluar ti kamar lir
putri raja kaluar ti kaputren, geulis campernik, laju nyampeurkeun Dalem
Cianjur anu seuri bungah ningali buah ati sakitu geulisna, “ Dieu geulis,
deukeut kadieu. Akang teh sono aya samingguna teu manggihan nyai, “ cek Dalem Cianjur.
Anu ditanya nyembah acung-acungan, tuluy diuk timpuh, ngeluk teu wani tanggah,
ngarasa ajrih ku Dalem Cianjur.“ Gusti sembaheun abdi, nyanggakeun diri abdi
kangge gusti, seja babakti ka gusti papayung nagri, “ cek Apun ngajawab semu
dareuda, dadana ratug dagdigdug nahan gumuruh cintanana. “ Hayu ayeuna keneh
urang ka Cianjur, nyai baris cicing dipendopo. Samemeh akang nikah ka nyai,
Nyai baris dididik heula sababaraha waktu sangkan biasa jeung kahirupan
pendopo, “ teges Dalem Cianjur,ti harita Apun Gencay dibawa ka Cianjur,
ninggalkeun si ema jeung si bapa kolotna anu teu weleh pasrah kana nasib, Apun
geus buleud rek ninggalkeun sagala kapeurihna hirup jadi jalma sangsara.
Apun Gencay teh kembang desa, geulisna sabiwir hiji sa distrik
Cikole mah. Ema jeung bapana sakapeung sok bati bingung kusabab rabul lalaki
anu hayang mikamilik Apun, ngan weleh kabeh oge taya anu laksana. Lain kurang
kunu garagah karasep, jeung kunu bareunghar, tapi kabeh lalaki anu hayang ka
Apun kabeh malundur, naon sababna ? Sababnamah aya Ki Soma jawara anu
dipikasieun kusabab sakti mandraguna bari boga talajak panasan cenah, cek
kolotmah sahaok kadua gaplok. Ki Soma geus omat-omatan ka kolotna Apun, oge ka
kabeh urang Cikole teu meunang mikeun Apun ka lalaki mana wae, ihwal ti ka
manehna. Najan can aya beungkeutan antara Soma jeung Apun, ngan manehna geus
asa ngapimilik, padahal Apun oge can karuhan daek dipigarwa, “ Bapa-ema, mana
Nyai Apun ? Cenah dibawa Demang Cikole ka Cianjur, naha dibikeun ? “ cek Soma
hariweuweus datang ngajorag padumukan kolot Apun. “ Ujang ulah ngambek kakami,
kamimah teu walakaya. Juragan Demang katut opas kamari sore datang ka dieu
tuluy mawa si Apun, cenah jadi ditikah ku Gusti Bupati Cianjur teh, “ cek
indungna Apun. Ki Soma ngahuleng, “ heueuh ku geulis-geulisna Apun pangkat
bupati oge kagegeloan, ngan lain tandingan aing lamun kudu ngarebut Apun ti
Bupati mah, tapi dagoan siah…aing seja ngawales kajadian ieu kumaha wae carana,
“ cek gerentes Ki Soma bari tuluy ngaleos tiimah kolotna Apun.
Kacaritakeun dipendopo Cianjur, Dalem jeung Apun keur suka bungah
ngaliwatan poe ku hiasan kembang-kembang cinta duaan, lir ibarat Raden
Mundinglaya jeung Dewi Asri anu papada mikacinta dina lalakon “Sasakadomas”.
Teu karasa sababaraha poe deui Apun baris didahup ku papayung nagri, sisiapan
dipendopo katembong pisan najan basajan, loba tukang kembang, tukang masak,
jeung para badega pendopo pulang anting mawa sarupaning kaperluan. Ninggang
dikabeh pada riweuh, pada sibuk nyiapkeun karamean taya anu apal Ki Soma datang
ka pendopo mawa kembang satanggungan nyaru-nyaru tukang kembang, “ Dimana siah
Dalem Cianjur, aing paeh ge teu panasaran lamun geus bisa maehan heula Dalem
anu geus maok bebene aing, “ cek gerentes Ki Soma bari ngusap-ngusap Condre
bedog leutik anu diselipkeun dina cangkengna. Sanggeus luak-lieuk bari
salungkar salengkor mawa kembang satanggungan Ki Soma ningali Apun Gencay keur
dirairung ku para dayang di gedong Pancaniti pendopo, “ emh Apun buah hate
akang , asa beuki geulis wae nyai teh. Saksian akang rek nyieun balitungan ka
Dalem Cianjur , “ cek gerentesna.
Ngan sawaktu ningal kalebah pendopo dijero aya hiji jalma diuk
dina korsi anu moncorong komarana dirariung ku para menak anu sila marendeko, “
itu sigana Dalem Cianjur teh,” cek Kisoma bari nyalingker sisi pendopo
ngadagoan riungan bubar. Laju Ki Soma mapatkeun ajian halimunan meunang ngalap
ti Ki Bagja kuncen gunung Gorowong. “ Ajian aing halimunan. Saha wae moal
ngadeuleu aing, jalma, jin jeung demit marakayangan oge moal ngadeuleu aing,
samar-samar kabeh tetenjoan ka aing kasimbutan halimun gunung Gorowong, leungit
aing tina panenjo saha wae, leungit ngangles, “ cek Ki Soma, tuluy nenjrag bumi
tilu kali, les ngangles wujud Ki Soma nu ngaleungit teh asup ka jero pendopo
mawa bedog condre ka hareupeun Dalem. Dalem Cianjur keur ngabaheuhay di korsi,
inyana ngarasa lungse sanggeus mingpin riungan, sedengkeun Mas Purwa laceukna
anu jadi panasehatna masih keneh uplek ngobrol jeung sababaraha menak teu jauh
ti Dalem Cianjur nu keur diuk, teu kanyahoan ku sasaha bleg Ki Soma nembongkeun
diri nangtung hareupeun Dalem Cianjur, “ Yeuh rasakeun Dalem, kapeurih kaula
kusabab Apun direbut, baris dibayar ku nyawa anjeun, hayu urang paeh
babarengan, ngababatang papada teu bisa ngapimilik Apun Gencay, “ cek Ki Soma,
kitu teh bari tuluy nubleskeun condre ka lebah jajantung Dalem Cianjur anu
ngarasa reuwas teu pupuguh aya jalma jahat hareupeunana. Dalem ngagiwar
saeutik, antukna condre keuna kana patuangana, atuh burial getih kaluar tina
patuangan Dalem Cianjur bareng jeung peujit-peujitna, “ Mas Purwa, naha
caricing wae, “ cek Dalem bari gegeroan ka lanceukna.
Anu digeroan reuwas kacida, ningali adina aya anu nandasa teu
kasawang samemehna, Ki Soma balik nyerang ka Mas Purwa nubleskeun condre ngan
weleh teu neurak-neurak, beuheung Ki Soma laju dipariueskeun, pakarang condre
direbut ku Mas Purwa bari tuluy ditojoskeun kana genggerong jeung jajantung Ki
Soma sababaraha kali, cer getih manceur, Ki Soma teu lila tiwas sapada harita.
Layonna laju dicacag ku hulu balang, diparabkeun ka anjing edan di sisi
alun-alun. Dalem Cianjur anu terus ngagetih wanci sareupna laju perlaya,
layonna dikurebkeun dikampung Pamoyanan sagedengeun makam Dalem Tarikolot
ramana, ti harita Dalem Astramanggala / Rd Aria Wiratanu III disebut Dalem Dicondre.
Apun Gencay wanoja geulis anu jadi rebutan menak jeung somah, teu lila balik
deui ka lemburna di Cikembar, gawena ngan huleng jentul wae nepika gering
parna, teu lila maot mawa duriatna anu teu kungsi kebat.


text:
Mdawafe, tanggal 19 Pebruari ieu, geus nguarkeun di blog WordPress.org ngeunaan pamaluruhan Diréktori Plugin nu anyar jeung ngaronjat. Salahsahiji pasualan tumali jeung pamaluruhan diréktori plugin nyaéta ngeunaan hasil pamaluruhanna nu kurang nyugemakeun atawa, ceuk basa nu nulis blog mah, pikagetireun jeung pikasebeleun. Tapi, kiwari mah ieu hal téh henteu tumiba deui.
Kiwari WordPress geus ngagunakeun Sphinx, salahsahiji mesin pamaluruh SQL full-text winangun free open-source, pikeun ngundeur hasil pamaluruhan plugin boh di Diréktori Plugin boh dina kaca admin anjeun ngaliwatan pidangan Plugin => Tambahan. Danget ieu, pamaluruhan ngaindéksu ngaran plugin jeung pertélaan/instalasi/FAQ/jsb. tina berkas readmi.txt-na tur baris diindéksu ogé ngaran panulisna katut tag-tagna.
Plugin-plugin di Diréktori Plugin téh mémang kacida ceuyahna. Kiwari baé geus leuwih ti 4.000 nu sadia tur dipelakkeun kana instalasi WordPress vérsi 2.7 jeung saluhureunna. Unggal pamaké WordPress, rata-rata masangkeun plugin dina situsna téh tepi ka lima-na. Tangtu pangajén gedé pikeun singsaha waé anu resep jeung leukeun nulisan katut ngiwarikeun plugin-plugin, lantaran geus kacida ngabantuna pikeun para pamaké WordPress.
Sawatara waktu ka tukang, tanggal 28 Januari geus diproklamirkeun ku Matt, salaku girang utama pamekar WordPress.org, mangrupa “Poé Pangnuhun pikeun Pamekar Plugin”. Itung-itung pangajén ti para pamaké, kacida hadéna saupama urang nepungan para panulis plugin sakalian bari silaturrahim ucap balaka geusan ngahaturkeun laksaketik pangnuhun ka aranjeunna. Atawa, anu leuwih alus mah, ilikan alamat Paypal-na laju gura-giru méré donasi! 🙂
Ku dipelakkeunna plugin kana kaca admin situs dina WordPress vérsi 2.7 ka luhur, dihenteu-henteu ogé geus ngabantu leuwih atawa nggampangkeun para pamaké dina meunangkeun tur nginstalkeun plugin nu mangpaat jeung dipikaresep. Pamaluruhan maké térma-térma nu tangtu, sakalian jeung nginstalkeunnana, bisa langsung dilakukeun tina pidangan Plugin => Tambahan. Hal sarupa ogé baris tumerap kana Diréktori Téma anu, nurutkeun basa Sunda wewengkon pakaléran téa mah, engkin mah bisa dipaluruh tur diinstal langsung tina pidangan Téma => Tambahan.
WordPress, teu aya kendatna ngaronjat!


text:
10 Juni
10 Juni nyaéta poé ka-161 dina sataun
Kajadian[édit | édit sumber]
- 1574 - Raja Phillip II ti Spanyol méré gelar Insigne y Siempre Leal Ciudad ("Kota nu Penting jeung Salawasna Satia") ka Manila, Filipina; saterusna mah dipiéling minangka poé jadi éta kota.
- 1786 - Bendungan nu kabentuk di Walungan Dadu balukar lini marcapada 10 poé saméméhna runtuh sarta 100.000 urang palastra di Sichuan, Cina.
- 1886 - Ludwig II ti Bayern dinyana teu waras ku psikiater sahingga teu mampu maréntah.
- 1934 - Itali ngajawaraan Piala Dunia FIFA 1934 sanggeus ngéléhkeun Cékoslovakia 2-1 (papanjangan waktu).
- 1943 - Pulpén dipaténkeun. Pulpén diciptakeun ku saurang jurnalis Hongaria, Laszlo Biro, Argéntina taun 1938. Manéhna jeung dulurna, Géorge, nyieun modifikasi tungtung pén maké bandul leutik nu bisa muter dina liang.
- 1947 - Pajangjian sosobatan Républik Indonésia - Mesir ditandatangan di Kairo. Indonésia diwakilan Mentri Luar Negri Agus Salim, Mesir diwakilan Pardana Mentri/Mentri Luar Negri Nokrashi Pasha.
- 1967 - Perang Genep Poé lekasan. Uni Soviét meunggas gawébareng diplomatik jeung Israél.
- 1968 - Kabinet Pangwangunan I dilantik minangka kabinét munggaran mangsa Ordeu Anyar di Indonésia.
- 1998 - Bubukaan Piala Dunia FIFA 1998.
- 1999 - NATO narik pasukan udara ti Kosovo.
- 2009 - Paresmian Sasak Suramadu antara Pulo Madura jeung Pulo Jawa, nu mangrupa sasak pangpanjangna di Indonésia.
Nu babar[édit | édit sumber]
- 1959 - Carlo Ancélotti (Mantan pamaén bal ti Itali nu kungsi ngalatih AC Milan jeung Chelsea).


text:
Jeungjing
Jeungjing, albasiah, atawa séngon laut nyaéta ngaran salan sahiji tatangkalan nu ngahasilkeun kayu, anggota suku Fabacéae. Tangkal nu diaku miboga pertumbuhan panggancangna di dunya ieu, bisa ngahontal jangkung 7m dina wanci sataun, ngaran ilmiahna nyaéta Paraserianthes falcataria.[1] Jeunjing ngahasilkan kayu hampang kelir bodas, cocog keur konstruksi hampang, peti-peti kemas, papan partikel (particle board) katut papan lapis (blockboard).
Ngaran liana nyaéta sika, selawaku (Maluku), bae, bai, wai, wahogon (Papua), batai (Mly.), kalbi, albasiah atau albise (Jw.. Dina basa Inggris mah disebutna Moluccan sau, falcata, atawa white albizia.[1][2][3]
Eusi
Pangwanoh[édit | édit sumber]
Tangkal, sedeng nepikeun ka rada gedé, jangkungna bisa nepi ka 40m sarta gedéna tepi ka 100cm atau lebih. Catang utama umumna lempeng tur silindris, kalayan jangkung catang tanpa dahan (clear bole) nepikeun ka 20m. Kulit luarna euweuh akaran, kelirna kulawu atawa semu bodas, leucir atawa rada kutilan, bari aya jajaran léntisél.[1] Makutana ngarunggunuk, wanguna siga payung, tur carang.[4] Rangrangna nu ngora mah aya segian, tur rambutan.
Daun majemuk nyirip ganda, anak daunna laleutik, gampang rontok,[4] kalayan sakalenjar atawa leuwih dina puhu atawa porosna, 23–30 cm. Cécépét daun jumlahna 6-20 pasang, masing-masing eusina 6-26 pasang anak daun nu lonyod manjang, kalayan tungtungna nu kacida déngdékna, tur seukeut, 0,6-1,8 × 0,5 cm.[5]
Kembangna leutik, bodas semu konéng, buluan,[4] kelamina dua, ngumpul dina untun bulir nu nyagak, 10–25 cm, perenahna dina kélék daun. Wilanganana 5, kongkolak kembang rogés jangkungna lk. 2mm. Tabung makutana wangun corong, bodas tuluy semu konéng, rambutan, jangkungna lk. 6mm. Benangsari jumlahna loba, bodas, mucunghul kaluar tina makuta, dina puhuna ngahiji jadi tabung.[5]
Buah polong ipis siga pita, lempeng, 6-12 × 2 cm, gagangna 0,5–1 cm. Polong baris meulah sapanjang kampuhna nalika geus kolot. Sikina 16 atawa kurang.[4][5]
Pasipatan kayu[édit | édit sumber]
Kayu galeuhna ampir bodas atawa soklat ngora; kayu gubalna ampir teu bisa dibédakeun tina kayu galeuh.[2]
Kayu jeungjing beungeutna leucir atawa méh leucir, tur ngagurilap; kalayan tékstur nu rada kasar tur rata. Kayu nu seger kénéh bauna kawas peuteuy, nu beuki lila beuki leungit lamun garing.[2]
Jeungjing kaasup kayu hampang, beurat jinisna kurang leuwih 0,33. Ieu kayu kaasup kana kelas kuat IV-V, tur kelas awét IV-V. Kayu jeungjing cukup gampang diawétkeunana (sedeng) tur gampang ogé digaringkeun, sok sanajan dina kayu nu seratna henteu lempeng mah gampang jadi melengkung atawa muntir ogé. Ngagaringkeun papan sacara alami nu kandelna 2,5 cm tepi ka kadar caina 20% ngabutuhkeun wanci kurang leuwih 33 poé.[2]
Kayu jeungjing relatif gampang dipigawé: diragaji, disugu, diwangun, dihampelas, tur dibubut. Lamun diebor atawa dijieun liang pasagi mah, kadang-kadang hasilna kurang nyugemakeun.[2]
Mangpaat[édit | édit sumber]
Sacara tradisional, kayu jeungjing di Jawa Kulon loba dipaké minangka bahan keur nyieun imah: papan, kaso, balok, tihang jeung sajabana. Di Maluku mah, jaman baheulana kayu jeungjing biasa dipaké keur bahan nyieun taméng sabab hampang, liat tur hésé totos. Pamakéanana loyog jeung kelas sarta kualitas kayu, nyaéta keur bahan wangunan hampang atawa keur kaperluan séjén nu sipatna sampurna. Kiwari kayu jeungjing biasa dipaké keur nyieun papan, peti-peti pangemas, venir, pulp (bubur kayu), papan serat (fiber board), papan partikel (particle board), papan lapis (blockboard), korék api, kelom, peti sabun, parabotan rumah tangga, bahan kaulinan, bahan pamungkus, keretas -kadang-kadang ogé keur nyieun sampang- jeung suluh.[2][4]
Jeungjing bakal leuwih awét jeung tahan sanggeus diecét jeung dikapuran atawa dibéré perlakuan séjén nu dianggep perlu.[4]
Jeungjing ogé mindeng dipelak minangka pepelakan hias, tangkal pangiuhan jeung pelindung dipakébonan, keur ngadalikeun érosi, gemuk héjo, sarta ngahasilkeun suluh. daunna bisa dimangpaatkeun keur kahakanan sato piaraan (hayam jeung embé). Kulit luarna ngahasilkeun zat keur nyamak, sarta bisa dipaké keur nyelep kecrik.[1][3]
Turunan katut kulawarga deukeut[édit | édit sumber]
Paraserianthes falcataria boga tilu anak jinis[1]:
- P.f. falcataria, aslina sumebar di Maluku jeung Papua
- P.f. salomonensis Nielsen, ti Kapuloan Solomon
- P.f. fulva (Lane-Poole) Nielsen (sinonim: Albizia fulva Lane-Poole jeung Albizia eymae Fosberg), ti pagunungan Papua.
Jeungjing dibawa ka Kebon Raya Bogor ku Johannes Elias Teijsmann ti Pulo Banda tur ti taun 1871 ieu pepelakan mulai sumebar ka sababaraha wewengkon di Nusantara.[3] Kiwari jeungjing geus dipelak di nagara-nagara tropis, utamana keur produksi kayuna; leuwih-leuwih di Jawa Kulon. Jeungjing tuwuh diJawa, Sumatera, Sulawesi, Papua, jeung Filipina.[4]
Di Papua Nugini bagéan kidul wétan, aya jinis Paraserianthes pullenii (Verdc.) Nielsen. Ieu tangkal ngahasilkan kayu nu siga P. falcataria.[1] Kemlandingan gunung (Paraserianthes lophanta (Willd.) Nielsen) nyaéta tangkal leutik nu kapanggih sumebar di pagunungan-pagunungan di Sumatra, Jawa, Bali, Lombok katut Florés, tuluy luncat ka Australia kidul kulon.[6]
Ékologi katut silvikultur[édit | édit sumber]
Habitat asli P. falcataria nyaéta leuweung-leuweung primér, tapi tuluy sering kapanggih di leuweung sekundér jeung dataran banjir di sisi walungan, sarta kadang-kadang di leuweung basisir.[1] Umumna, ieu jinis aya di deukeut pakampungan, sisi jalan, sisi walungan, huma, galengan sawah, pakebonan entéh, kopi, sarta di tegalan. Jeungjing ogé hirup di tempat nembrak tur taneuh porang, nu luhurna 1650 mdpl.[4]
Jeungjing cocog di tempat nu iklimna baseuh tepi ka rada garing, mulai ti padataran handap tepikeun ka pagunungan nu luhurna 1.500 m dbl. Ieu tangkal bisa tuwuh dina taneuh nu henteu subur, taneuh bPohon ini dapat tumbuh pada tanah yang tidak subur, taneuh ceubrik atawa taneuh nu rada asin.[2]
Rujukan[édit | édit sumber]
- ↑ a b c d e f g Soerianegara, I. dan RHMJ. Lemmens (eds.). 2002. Sumber Daya Nabati Asia Tenggara 5(1): Pohon penghasil kayu perdagangan yang utama. PROSEA – Balai Pustaka. Jakarta. ISBN 979-666-308-2. Hal. 343-349
- ↑ a b c d e f g Martawijaya, A., I. Kartasujana, Y.I. Mandang, S.A. Prawira, K. Kadir. 1989. Atlas Kayu Indonesia, jilid II: 59-64. Badan Litbang Kehutanan, Departemen Kehutanan. Bogor.
- ↑ a b c Heyne, K. 1987. Tumbuhan Berguna Indonesia, jil. 2. Yay. Sarana Wana Jaya, Jakarta. Hal. 869-870.
- ↑ a b c d e f g h Sastrapradja, Setijati; Kartawinata, Kuswata; Soetisna, Usep; Roemantyo; Wiriadinata, Hari; Soekardjo, Soekristijono (1981). Kayu Indonesia. 14:38 – 39. Jakarta:LBN - LIPI gawé bareng jeung Balai Pustaka.
- ↑ a b c Steenis, CGGJ van. 1981. Flora, untuk sekolah di Indonesia. PT Pradnya Paramita, Jakarta. Hal. 214-215 (sebagai Albizzia falcàta Backer).
- ↑ Steenis, CGGJ van. 2006. Flora Pegunungan Jawa. Puslit Biologi LIPI, Bogor. Lembar gambar 26 (sebagai Albizia lophanta (Willd.) Benth.)
Tumbu kaluar[édit | édit sumber]
- (nl) BHL: Albizzia falcata, Backer @ K. Heyne. De Nuttige Planten van Ned. Indie, II: 208 (1916)
- (en) ICRAF The World Agroforestry Center: Paraserianthes falcataria